
کلمه‌یه «انجیل» یعنی «خبره خوش» و آخبره خوش کی خدا پیغامه. عیسی مسیح اونه همه‌یه 
مردمه دنیاره بأورده. و بعداً عیسی شاگردآن و پیروآن از اونه زندگی و تعلیماتی کی بده کیتابأنی 
بینیویشتیدی. ا کیتابآن اناجیل خوأنده به چونکی هو خبره خوش اعلام کونه. 

یوحنا بهودی و ایتأً از همراهأنه عیسی مسیح بو. اونه پثره نام زبدی و اونه برآره نام یعقوب 
بو. یوحنا پیش از اونکی جزو همراهآنه عیسی ببه ماهیگیر و پطرّس آمره دوست و همکار بو. 
یوحنا خو انجیله مین از خودش نامی نبره بلکی خوره «شاگردی ۳ اونه دوست دآشتی» 
یا «شاگرده دیگر» معرفی کونه. 

نسخه‌یه اصلی‌یه ‏ کیتاب به زبان یونانی بینیويشته بوبوسته و تا ایمروز انجیله یوحناء به بیشتر از 
۰ زبانه جورواجور ترجمه بوبوسته. تا تمامه مردمه دنیا بتأنید آ کیتابه به خوشأنه زبان بخوأنید 
و بفهمید. مدارک و اسناده تاریخی نیشن دهه کی انجیله یوحنا پیش از قرنه چهارمه میلادی به 
زبانه فارسی ترجمه بوبوسته کی متأسفانه ایمروزه به او نیويشته دس رسی نأریمی ولی دوباره هو 
انجیل به زبانه فارسی ترجمه بوبوسته. و ایمروز آمأن ا افتخاره دآریمی کی هو انجیله به گیلکی 
در دس رس شومآن قرار بدیم. 

یوحنا خو هدفه از نیويشتنه آ انجیل در بابه ۲۰ آیه ۳۱ بیان بوکوده. اون گه: «ولی آنقدر بینیويشته 
بوبوسته تا ایمآن بآورید کی عیسی هو مسیح. و خدا پسره و به توسطه آایمآن صاحبه زندگی‌یه 
ایدی. بیبید.)» 

انجیله پوحنا دورون. عیسی مسیح به عنوانه کلمه الهی و آبدی کی دنیا به توسطه اون ساخته 
بوبوسته معرفی بوبو. و دینیمی کی در سرتاسره دورانی کی عیسی مسیح آ دنیایه خاکی دورون ایسه 
بو بر عليه ا باور مخالفت و تضاد نهه بو. و آ تضاد و مخالفت باعثه کوشته بوستن مسیح صلیبه 
رو بوبوسته. پس با اونه مرگ و قیام بو کی خو مأموریته به انجام و کمال برسأنه. و با انجامه 
آ مأموریت خودشه و خدایه بشنأسانه. ا انجیله دورون زندگی‌به عیسی. مسیحه موعود. به صورته ایتا 
مجموعه از نیشآنه‌یآن و معجزاته کی اتفاق دکفته و به صورته سمبلیک به تصویر بکشه بوبوسته. 
چیزی کی قابله توجه‌یه و انجیله یوحنایه مشخصه کونه به کار بردنه سمبلیک از اشيا و اسامی در 
زندگی‌یه روزمره‌یه. از آطریق به حقیقت و واقعیتأنه روحانی اشاره به. نیشأنه‌یأنی مثله: آب. نان 


نور» چوپان و بره. تاک و اونه میوه. 


تقسیمبندی‌یه کلی 


١-الوهیت‏ و شخصیته عیسی مسیح. ۱۸-1:1* 
۲ -یحیی تمیددهنده و اوّلین شاگردآنه عیسی مسیح. ۵۱-۱ 
۳-معجزات و تعلیماته عیسی مسیح. بابه ۱۲-۲ 
۴-عیسی مسیح خو شاگردأنه آمره خداحافظی کونه و اوشأنه تشویق کونه و اوشأنه‌ره 

دعا کونه. بابه ۱۷-۱۳ 
۵- دستگیری‌یه عیسی مسیح. محاکمه. مصلوب و مَردن و دفن بوستن. بابه ۱۸ و ۱٩‏ 
۶- زنده بوستن و قیامه عیسی مسیح. پابه ۲۰ 
۷- ایبار دیگر عیسی مسیح خوره خودشه به خو شاگردآن ظاهره کونه. بابه ۲۱ 


نکاتی دربارهیه آمی روش برای نیویشتن به گیلکی 

گیلکی مین صدایآن تفاوته بیشتری نسبت به زبانه فارسی دأره. و آموضوع باعثه مشکل در 
نیویشتن به گیلکی به. آمی هدف و مقصود برای نیویشتن آنه کی به شکلی بینیويشته ببه کی اونه 
خوآندن آسان و روان ببه. روشی کی آ کیتابه ميان به کار ببرده بوبوسته. مثله نیویشتن به زبان فارسی‌یه 
ولی تلفظه مناسب کلمه‌یه به عهده شومأن خواآننده‌یأن عزیز نیهیمی. دوتاً تغیره اساسی ا کیتابه مین 
وجود دآره کی اوشأنه به ] خاطر کی شمره در موقعه خوآندن کمک کونه به عرضه شومآن رسأنیمی. 

اوّل. الف () صداداره بلند در کلماته زبانه فارسی به گیلکی به صورته الف (۱) صداداره کوتاه 
تلفظ به. آمآن ا صداره از نیشآنه‌یه الف و همزه (أ) استفاده بوکودیمی. مثله: «میان» در فارسی‌یه 
به گیلکی به صورته: «میأن» بینیویشتیمی. 

دوم. کلماتی کی در آخره اون پسوند اضافه دأره» آمأن آ پسونده در گیلکی با (۰) و یا (یه) 
بینیویشتیمی. مثله: «آاب روان» در زبانه فارسیيه در گیلکی به صورته: «آبه روان» بینیویشتیمی و 
«صدای بلند» در زبانه فارسیيه در گیلکی به صورته «صدایه بلند» بینیویشتیمی. 

آمی آرزو آنه کی خوآندنه | کیتاب شمره باعثه برکت ببه. آمین. 


*خوأننده‌یه عزیز» وختی شومآن شماره‌یأن به ا شکل دینیدی (۱۸-۱:۱) به معنی‌یه انجیله یوحنا بابه ۰۱ از آی‌یه ۱ تا آیه‌یه ۱۸ خوآنده به. 





ا 


کلمه انسان بوبوسته 

از اول کلمه بو و کلمه خدا آمره بو و کلمه» خدا بو. ۲ اون از اول خدا آمره بو. "همه چی توسطه اون به وجود 
۱ بُمی و از هر اونچی کی به وجود بَّمو» هیچ چی بدونه اون به وجود نمو. 

"در اون حیات بو و او حیات. نوره آدمیآن بو. *1 نور در تاریکی تأبه و تاریکی نتأنه اونه از بین ببره. 

*مردی بمو کی خدا اونه اوسه کوده بو. اونه نام یحیی بو. "اون شهادت دئنه‌ره بمو بو. شهادته بر او نور. تا 
همه توسطه اون ایمآن بآورید. *یحیی خودش او نور نوبو, بلکی بمو بو تا بر او نور شهادت بده. * اون نوره حقیقی 
کی هر آدمی‌یه منوّره کونه. حقیقتاً به جهان آمون دوبو. 

اون دنیا ميان ايسه بو و دنیا به واسطهیه اون به وجود بمو اما دنیا اونه نشنآخته. 


N 


ا 
ملک سر بمو ولی اونه قوم. اونه قبول نوکودیدی. "اما به تمامه کسأنی کی اونه قبول بوکودیدی 
آحق فده کی خدا زآکآن بیبید. یعنی هر کسی کی به اونه نام ایمآن بآوره. "نه کسآنی کی از انسان 
به دنیا بموییدی و نه از نفسه خوآهشیدی و نه از ايتا مرد خوأسته به دنیا پموییدی» بلکی تولدی از 
خدایه. 

و کلمه» انسانه خاکی بوبوسته و آمی مین ساکن بوبوسته و آمأن اونه جلاله بیده‌ییم.* جلالی کی 
شایسته‌یه او یگانه پسری ایسه کی از طرفه پثر بمو. پر از فیض و راستی. یحیی بر اون شهادت یی 
و با صدایه بلند گفتی کی: «آن او کسی ایسه کی درباره‌یه اون بوگفتم: اون کی بعد از من آیه بر 
من برتری پیدا بوکوده. چونکی قبل از من وجود دآشتی.» "از اونه پری آمآن همه بهره‌مند بوبوستیم. 
فیض. فیضه سر. ۲ چونکی شریعت توسطه موسی بمو اما فيض و راستی به واسطه‌یه عیسی مسیح 
بمو. ۷ هیچکی هرگز خدایه نیده. امّا او یگانه کی پثره ورجه ايسه و در خودشه ذاتم خدایه. اون. اونه 
بشناسانه. 


یحیی شهادت 

* آنه یحیی شهادت او وختی کی بهودیان. کاهنآن و لاویأنه از اورشلیم اونه پهلو اوسه کودیدی تا از اون وورسید 
کی: «تو کی ایسی؟» ۲ بحیی اعتراف بوکوده» انکار نوکوده. بلکی اصرار دآشتی کی: «من مسیح نی‌یم.» 

۲۱ وورسه‌ییدی: «پس چی؟ تو الیاسی؟» 

جواب بده: «نی‌یم.) وورسه‌پیدی: 

«تو او پیامبری؟» 

جواب بده: «نه!) 

"او وخت اونه بوگفتیدی: «پس کی ایسی؟ بوگو چی جوابی او کسأنی‌ره کی آمّره اوسه کودیدی؛ ببریم؟ 
دربار‌یه خودت چی گی؟» 


۱۴:۱ به معنی: با دقت نیگاه کودن 





یوحنا ۲۳:۱ ۴۵ ۲ 


۴یحیی طبق اونچی کی اشغیایه نبی بیان بوکوده بو بوگفته 
«من او صدایه نداکوننده در بیابانم کی گه: 
(خداونده رایه همواره کونید!)» 

۳ تعدادی از اوشآنی کی روانه بوسته بيد و از فریسیأن بید. اونه وّورسه‌ییدی: «اگر تو نه مسیحی, نه 
الیاسی و نه او پیامبر پس چره تعمید دیهی؟» 0 در جواب بوگفته: (من آبه آمره تعمید دهم. اما شیمی 
مین کسی ایسه کی شومأن اونه نشنآسیدی. ۷" اونی کی بعد از من آیه من لایقه وآکودن اونه کفشه بندم 
نی‌یم.) 

* آشأن همه در بیت‌عنا واقع در او طرفه آردن رودخانه رخ بده» جایی کی یحیی تعمید دیی. 


خدا بره 

۳ فردایه او روز. یحیی چون عیسایه بيده کی اونه طرف آمون دره. بوگفته: «آنه برهمیه خدا کی گناهه از دنا 
اوسةا ان اونی ایسه کی من درباره‌یه اون بوگفتم؛ (بعد از من مردی آیه کی بر من برتری دأشتی» چونکی قبل 
از من وجود دآشتی.» "من خودمم اونه نشنآختيم. امّا هنه وستی بموم کی آبه آمره تعمید بدم تا اون اسرائیله‌ره 
ظاهره به.) "پس یحیی شهادت بده و بوگفته: ((روحه بیدم کی کبوتره ماستن از اسمان فرود بُمو و بر اون قرار 
بیگیفته. "من خودمم اونه نشنآختيم اما اونی کی مره اوسه کوده تا آبه آمره تعمید بدم مره بوگفته کی: اهر وخت 
بیده‌یی کی روح بر کین فرود بمو و بر اون قرار بیگیفته. بدآن اون اونی ایسه کی روحالقدسه آمره تعمید دهه.) 
و من بیدم و شهادت دهم کی آن خدا پسره!» 


عیسی اوّلین شاگردآن 

۵ فردایه او روز ایبار دیگر یحیی خو دوتاً شاگردآنه آمره ایسه بو. اون عیسایه کی راه شوئون دوبوء نیگاه بوکوده 
و بوگفته: «آنه, خدا بره!» ۷ وختی اونه دوتاً شاگرد. آنه حرفه بیشنوستیدی. از عیسی دونبالسر راه دکفتیدی. ۲ عیسی 
خو رویه وآگردآنه و بيده کی از اونه دونبالسر امون دریدی. اوشأنه بوگفته: «چی خوآییدی؟» 

بوگفتیدی: «ای اوستاد. تی خانه کویه ایسه؟» 

٩‏ جواب بده: «بأیید و بیدینید!» پس بوشوییدی و بیده‌ییدی کی کویه خانه دأره و او روز اونه آمره سر بوکودید. 
او لحظه ساعته چهاره بعد از ظهر بو. 

"ابا از او دو نفر کی یحیی حرفأنه بیشنو سه بو و عیسی دونبالسر بوشو. آندریاس. شمعون پطرس برآر 
بو. اون اول خو برآر شمعون پیدا بوکوده و اونه بوگفته: «آمأن مسیحه زک اونه معتی (مسح بوبوسته‌یه)) پیدا 
بوکودیم.» و اونه عیسی ورجه ببرده. عیسی اونه نیگاه بوکوده و بوگفته: «تو شمعون پطرس. یوحنا پسری. اما 
اکیفا؛ دوخوآده بی» (کی اونه معنی صخره‌یه). 


عیسی فیلیپس و نتنائیل به خو شاگردی دعوت کونه 
۳ روز بعد عیسی خوأستی کی به ولایته جلیل بشه. فیلیپسه پیدا بوکوده و اونه بوگفته: «می دونبال بیاً!» ۲۴ فیلیٌس 


اهله بیتصددا بو آندریاس و پطرس همشهری. ۵ اون نتنائیل پیدا بوکوده و بوگفته: «اون کسی کی موسی در تورات 
درباره‌یه اون بوگفته و پیامبرآنم بینیویشتیدی» پیدا بوکودیم! اون عیسی» یوسفه پسر از شهر ناصره‌یه!» 


۱ تورات. کیتابه اشعیا. بابه ۴۰ آیه ۳. 





۳ یوحنا ۴۶:۱ ۱۶:۲ 


۴ نتنائیل اونه بوگفته: «مگر به. کی از ناصره چیزه خوبی بیرون بأیه؟» 

قتای بو جواب بده: «بياً و بیدین.» 

۷ وختی عیسی بیده کی نتنائیل اونه طرف آمون دره. درباره‌یه اون بوگفته: «حقیقتاً کی آنه او مرد اسرائیلی کی 
در اون هیچ مکر و حیله‌یی پیدا نیبه!» 

ان اونه بوگفته: «مره از کویه شنأسی؟» 

عیسی جواب بده: «قبل از اونکی فیلیپُس تره دوخوآنه» وختی کی درخته انجیره زیر ایسه بی» تره بیدم.» 

نتنائیل جواب بده: «اوستاد تو خدا پسری! تو اسرائیله پادشاهی!» 

"*عیسی در جواب بوگفته: «آیا بخاطره آنکی بوگفتم تره درخته انجیره زیر بیدم» ایمأن بآوردی؟ از آن به بعد 
چیزآنه بزرگتری دی با ۱ بعداً بوگفته: «آمین. آمین * شمره گم کی آسمان بازه به و خدا فرشته‌یأنه در حالی کی بر 
انسانه پسر بیزیر اییدی و به اسمان شیدی. دینیدی.» 


معجزه‌یی عروسی مین 
سومین روز قانایه جلیل مین عروسی بو و عیسی مارم اویه ایسه بو. "عیسی و اونه شاگردآنم به عروسی دعوت 
بویوسته بید. "وختی کی شراب تمامه بوسته. عیسی مار. عیسایه بوگفته: «آشأن د شراب تأریدی.» 
۴عیسی اونه بوگفته: «بانو مره چی به آ کارآن؟ می وخت هنوز فنرسه.» 
"اونه مار پیشخدمتأنه بوگفته: «هر چی شمره گه. بوکونید.» 
اویه شیش‌تاً خمره‌یه سنگی نهه بو کی برای رسمه تطهیره بهودیآن* به کار آمویی و هر کدام ظرفیته دو یا سهت 
پیمانه‌یه* دآشتی. "عیسی خدمتکارآنه بوگفته: «1 خمره‌یأنه از آب پره کونید.» پس اوشأنه لبالب پره کودیدی. #بعداً 
اوشأنه بوگفته: «الأن ایپچه از اون اوسنید و صاحبه مجلسه‌ره ببرید.» اوشأنم هوطو بوکودیدی. 
*صاحبه مجلس نأنستی کی اونه از کویه بأوردیدی. ولی خدمتکارآنی کی اونه اوسّده بید. دآنستیدی. اون وخت 
آپی کی شراب بوبوسته بو بیچیشته داماده دوخوآده "" و اونه بوگفته: «همه اوّل شرابه نابه آوریدی و پذیرایی کونیدی 
و وختی مهمانآن مسته بیدی» بعداً شرابه ارزانتره آوریدی؛ اما تو شرایه نابه تا آ لحظه بدآشتی!» 
۱ آطویی عیسی خو الین معجزه‌یه قانایه جلیل مین انجام بده و خو جلاله نیشن بده و اونه شاگردآن به 
اون ایمآن بآوردیدی. 


۲ بعد از اون خو مار و خو برآرآن و شاگردأنه آمره به کفرناحوم بوشو و چند روزی‌یه در اویه بیسه‌ییدی. 


عیسی معبده ميان 


۳ چونکی بهودیأنه عیده پسخ نزدیک بو» عیسی به اورشلیم بوشو. ۱۴ معبده صحن میأنی بیده کی تعدادی به 
فروختنه گاو و گوسفند و کبوتر مشغولیدی و صرافأنم به کاسبی نيشته بید. و از طناب شلاق چأکوده 
اوشأنه با همه‌به گاوآن و گوسفندآن از معید بیرونه کوده و صرافأنه سکهیانه. زمینه رو فوکوده 0 میزآنه 


وأگردأنه و کبوتر فروشأنه بوگفته: «اشأنه از آیه بیرون ببرید و می پثره خانه‌یه به محل کاسبی تبدیل نوکونید!» 


اصطلاحه آمین. یهودیأن وختی کی کلامی‌یه ایشتوستیدی به زبان آوردیدی و اونه معنی آنه کی «هطو ببه» يا به «حقیقت هطو ایسه.» 
بعداً مسیحیأن آمینَ در آخره دعا یا بعد از ایشئوسته کلامه خدا به کار بردیدی ولی عیسی با به کار بردنه اون در اوّله بعضی از خو 
گفته‌یأن به درستی و صحته خو کلام تأکید کودی. 

بهود مذهبه میآن. بهودیآن از ا آب بدن و وسایله پاکه وستی استفاده کودیدی. 
هر پیمانه ۱۱۵-۷۵ لیتر جا دآشتی. 





یوحنا ۱۷:۲ ۱۷:۳ ۴ 


۲ اون وخت اونه شاگردآن به یاد بآوردیدی ۳ بینیويشته بوبوسته بو: «غیرتی دک ن خانه وستی درم مره 


سوزنه.» 

۳ پس بهودیآن بخاطره ‏ کارآن اونه بوگفتیدی: «چی معجزه‌یی آمّره نیشان دیهی کی بدآنیم تو اجازه‌یه ا 
کارآنه دآری؟ 

عیسی در جوابه اوشآن بوگفته: «شومآن آ معبده خرابه کونید من سه روز اونه دوباره چا کونم.» 

"۲ بهودیآن اونه بوگفتیدی: « معبده ساختن چهل و شیش سال طول بکشه و الآن تو خوأیی سه روز اونه 
چأکونی؟» ۱" ولی معبدی کی عیسی از اون حرف زه‌یی» خودشه بدن بو. ۲" پس وختی کی از مرده‌یآن ویريشته. اونه 
شاگردآن آ گفته‌یه به یاد بآوردیدی و به کیتابه مقدس و اونه حرفآن ایمأن بأوردیدی. 

" وختی کی عیسی عیده پِسْخ‌ره اورشلیمه مین ایسه بی خیلی‌یآن بخاطره معجزاتی کی انجام بده بو به اونه 
نام ایمآن بآوردیدی. "اما عیسی به اوشأنه ایمآن اعتماد نآشتی. چونکی همه‌یه شنأختی ۵ و لازم نوبو کسی درباره‌یه 
انسان چیزی اونه بگه. چونکی خودش دأنستی کی انسانه دورونی چی نهه! 


عیسی نیقودیموس آمره ملاقات بوکوده 
مردی بو از فرقه‌یه فریسی. نیقودیموس نام از حاکمأنه بهود. "اون ایتاً شب عیسی ورجه بمو و اونه بوگفته: 
«اوستاد! دآنیمی کی تو معلمی ایسی کی از خدا طرف بمویی. چونکی هیچکی نتأنه معجزاتی‌یه کی تو انجام 

دیهی انجام بده بجز اونکی خدا اونه آمره ببه.» 

"عیسی در جواب بوگفته: «آمین. آمین» تره گم تا کسی از نو به دنیا نآ نتأنه خدا پادشاهی‌به پیدینه.» 

"نیقودیموس اونه بوگفته: «کسی کی پیره چوطو تأنه دوباره به دنیا بأیه؟ آيا تأنه به خو ماره شکم وآأگرده 
و دوباره به دنیا بأیه؟» 

*عیسی جواب بده: «آمین. آمین تره گم تا کسی از آب و روح به دنیا نآیه نتأنه وارده خدا پادشاهی ببه. "اونچی 
کی از انسان به دنیا بأیه. جسمأنی‌یه و اونچی کی از روح به دنیا بأیه. روحانی‌یه. "تعجب نوکون کی بوگفتم بيد 
از نو به دنیا بآیید! باد هر جایی کی بخوآیه. حرکت کونه و اونه صدایه ایشنوی. اما نی کی از کویه آیه و به 
کویه شه. هوطویه هر کسی کی از روح به دنیا بآیه.» 

* نیقودیموس از اون وورسه: « چیز چوطو ممکنه؟» 

"عیسی جواب بده: «تو اسرائیله معلمی و آچیزآنه متوجه نیبی؟ ۲ آمین. آمین. تره گم آمآن از اونچی کی 
دآنیم. حرف زنیم و اونچی کی بیده‌ييم. شهادت دیهیم» امّا شومأن آمی شهادته قبول نوکونیدی. "" وختی شیمی 
آمره دربارهیه اموره زمینی حرف بزم. باور نوکودیدی. چوطو باور کونیدی اگر شیمی آمره از اموره آسمانی بگم؟ 
۳ هیچکس به آسمان بوجور نوشو مگر اونی کی از آسمان بیزیر بمی یعنی انسانه پسر. " هوطویی کی موسی 
بیابانه میأن ماره مجسمه‌یه بلنده کوده تا مردم بیدینید و از مرگ نجات پیدا بوکونید. هوطویی هم انسانه پسر 
بأید بلنده کوده ببه تا مردم بیدینید و نجات پیدا بوکونید. تا هر کسی کی به اون ایمأن بأوره» زندگی‌یه 
آبدی بدأره. 

۶ «چونکی خدا دنیایه اونقدر محبت بوکوده کی خو یگانه پسره فده تا هرکی به اون ایمأن بأوره هلاکه نب 
بلکی زندگی‌یه آبدی بدآره. ۷" چونکی خدا خو پسره اوسه نوکوده تا مردمه دنيایه محکوم بوکونه. بلکی اوسه کوده 
تا توسطه اون نجات پیدا بوکونید. 


۲ تورات. کیتابه مزمور بابه ۶٩‏ آیه .٩‏ 





۵ یوحنا ۰۱۸:۳- ۱۰:۴ 


۳ «هرکی به اون ایمأن در محکوم نیبه امّا هرکی به اون ایمن نأره از هه الأنم محکوم بوبوسته. چونکی 
به خدا یگانه پسره نام ایمآن نآورده. و محکومیت در آنه کی نور به جهان بمو امّا مردم تاریکی‌یه بیشتر از نور 
دوست دأشتیدی» چونکی آشانه کارآن بد ایسه. "۲ چونکی هر کسی بدی کونه. از نور نفرت دآره و نوره طرف 
تأیه, مبادا اونه کارآن آشکاره به و رسوا ببه. ۲۱ اما اونی کی در راستی زندگی کونه. نوره طرف آیه تا آشکاره به 
کی خو کارأنه به یارییه خدا انجام بده.» 


یحیی خو آخرین شهادته دربار‌یه عیسی دهه 
۳ بعد از اون. عیسی خو شاگردأنه آمره به دهاته اطرافه بهودیه بوشو اون چند روزی اويه بیسه و مردمه تعمید 
بده. " بحيایم عیْنون میآن نزدیکه سالیم تعمید دیی» چونکی در اویه آب زیاد بو و مردم آموییدی و تعمید گیفتیدی. 
۳ اون وختی بو کی یحیی هنوز به زندان دنکفته بو. یدفعه بین بحیی شاگردآن و ایتاً بهودی» رسمه تطهیره وستی 
۳۹ مس مج ۰ ح۰ IN‏ ۰ 71 
بحثی به وجود بمو. ۶ پس یحیی ورجه بموییدی و اونه بوگفتیدی: «اوستاد. اونی کی تی آمره او طرفه رود آردن ایسه 

بو و تو درباره‌یه اون شهادت دیی» الأن خودش تعمید دهه و همه اونه ورجه شیدی.» 

تجن در جواب بوگفته: «هیچکی نتأنه چیزی به دست بأوره مگر اونکی از آسمان به اون عطا ببه. شومأن 
خودتأن شاهدید کی من بوگفتم کی من مسیح نی‌یم» بلکی پیشاپیشه اون روانه بوبوستم. " عروس داماده‌شینه. اما 
داماده رفق کی کنار ایس به اون گوش کونه» و از ایشئوستنه داماده صدا. شادی‌یه زیادی کونه. می شادی‌یم آطویی 
تکمیله بوسته. "" اون بأید جلال پیدا بوکونه و من بأید کوچیکه بم. 

اون کی از آسمان آیه. از همه بالاتره. امّا اونی کی از زمین ایسه. زمینی‌یه و از چیزآنه زمینی حرف زنه. 
اونی کی از آسمان آیه از همه بالاتره. "اون از اونچی کی بيده و بیشنوسته شهادت دهه. امّا هیچکی اونه شهادته 
قبول نوکونه. " کسی کی اونه شهادته قبول بوکونه. بر راستییه خدا مهر تأیید بزه. "چون اونییه کی خدا اوسه 
کوک خرن تشر و راکو و مه جر 
به اون بیسپرده. ۴"اونی کی به پسر ایمآن دآره زندگی‌یه آبدی دآره. اما اونی کی از پسر اطاعت نوکونه. زندگی‌به 
آبدییه نیدینه. بلکی زیر غضبه خدا مأنه.» 


عیسی و زنه سامری 
وک عنیسی بفهمسته کی فریسیان بیشنوستیدی کن اون بیشغر از بخبی شا گردان: بساخته و اوشانه تعمید 

۳ دهه» " گر چی عیسی شاگردآن تعمید دییدی نه خودش "یهودیه‌یه ترکه کوده و ایبار دیگر به طرفه جلیل 
بوشو. "و بأیستی از سامره رده بوسته بی. *پس به ايتاً شهر از سامره کی اونه نام سوخار بو فرسه؛ نزدیکه او 
تیکه زمینی کی یعقوب خو پسر یوسفه فده بو. *یعقوبه چاه اویه هه بو و عیسی کی از سفر خسته بوسته بی چایه 
کنا فیت تیه : حدوداً ساعت دوازده ظهر بو. 

"دز وخت زنی از مردمانه سامره آب فکشته وستی بمو. عیسی اوثه بوگفته: «ایپچه آب مره فدن.» ٣او‏ وخت 
اونه شاگردآن بوشو بيد شهر. غذا تهیه بوکونید. 

*زن اونه بوگفته: «چوطو تو کی بهودی ایسی. از من کی ایتاً زنه سامری‌یم. آب خوآیی؟» چونکی بهودیآن 
سامریأنه آمره هیچ معاشرتی نآشتیدی. 

عیسی در جواب بوگفته: «اگر بخششه خدایه بدآنستی بی و دآنستی کی چه کسی از تو آب خوآیه» تو خودت 
از اون خوآأستی تره آبه روانی کی حیات بخشه. عطا بوکونه.» 


یوحنا ۲۸-۱۱:۴ ۶ 


''زن اونه بوگفته: «ای سرور. سطل نأری و چایم خیلی گوده. پس آبه روان از کویه آوری؟ ۲یا تو از 
آمی پثر یعقوبم پیله‌تری کی آچایه آمّره فده و خودش و اونه پسرآن و اونه گاو و گوسفندآن از او چاه آب 
خوردیدی؟» 

عیسی بوگفته: «هر کسی از آآب بوخوره. بازم تشنه به. "اما هر کی از او آبی کی من اونه فدم 
بوخوره» هرگز تشنه نیبه. چونکی آبی کی من اونه فدم در اون چشمه‌یه آبی به. کی تا زندگی‌یه آبدی 
جوشأنه!» 

۵ زن بوگفته: «ای سرور از آ آب مره فدن تا د تشنه نبم و آب فکشنه‌ره آیه نآیم.» 

۶ عیسی بوگفته: «بوشو تی مرد دوخوآن و وأگرد.» 

۲ زن جواب بده: «مرد نآرم.» 

عیسی بوگفته: «راست گی کی مرد نآری. ۳ چونکی پنجتاً مرد دأشتی و اونم 73 الأن دأری تی مرد نییه. 
اونچی کی بوگفتی درسته!» 

زن بو گفته: دای سرور دینم کی تو ایتا نبی ایسی! ٣‏ آمی پثرآن | کوه رو عبادت کودیدی. اما شومأن بهودیان 
گیدی جایی کی بأید در اویه عبادت بوکونید. اورشلیمه.» 

۱ عیسی بوگفته: «ای زن. باور بوکون زمانی فرسه کی پثره نه ا کوه رو عبادت کونیدی. نه اورشلیمه میأن. 
۳ شومآن اونچی‌یه کی نشنأسیدی عبادت کونیدی امّا آمآن اونچییه کی شنأسیم عبادت کونیم. چونکی نجات به 
وسیله‌یه قومه بهود فراهم به. امّا زمانی آیه و الأنم او زمان فرسه کی عبادت‌کوننده‌یانه حقیقی. پثره در روح و 
راستی عبادت کونیدی. چونکی پثر به دونباله آجور عبادت کوننده‌یآن ایسه. ۴" خدا روحه و اونه عبادت کوننده‌ین 
بآید اونه در روح و راستی عبادت بوکونید.» 

زن بوگفته: «دآنم کی مسیح (یعنی (مسح بوبوسته)) آیه. وختی اون بأیه همه چیزه آمّره خبر دهه.» 

عیسی اونه بوگفته: «من کی تی آمره حرف زئن درم هونم.» 

۷او لحظه عیسی شاگردآن از راه فرسه‌پیدی و از آنکی اون ایتا زنه آمره حرف زئن دوبو. تعجب 
بوکودیدی. اما هیچکی وتورسه کی: «چی خوآیی؟» یا «چره او زنه آمره حرف زنی؟» اون وخت زن خو 
کوز‌یه جا بته و به شهر بوشو و مردمه بوگفته: *۲«بأیید مردی‌یه بیدینید کی هر چی کی تا الان بوکوده 
بوم, مره بوگفته. آیا امکان نآره کی اون مسیح ببه؟» "پس اوشآن از شهر بیرون بموییدی و عیسی ورجه 
بوشوییدی. 

۳ میأن. شاگردآن از اون خوآهش بوکودیدی و بوگفتیدی: «اوستاد چیزی بوخور!» 
ما عیسی اوشأنه بوگفته: «من خوراکی» خوردنه‌ره دارم کی شومأن از اون چیزی نآنیدی.» 

۳ شاگردآن همدیگره بوگفتیدی: «مگر کسی اونه‌ره خوراکی بآورده؟» 

عیسی اوشأنه بوگفته: «می خوراک آنه کی اراده‌یه او کسی‌یه کی مره اوسه کوده بجا بأورم و اونه 
کاره به کمال برسانم. ۳۵یا آحرفه نیشنوستیدی کی: «چهار ماه بیشتر به وخته درو نمأنسته؟ اما من شمره 
گم. شیمی چشمأنه وأکونید و بیدینید کی الآن مزرعه‌یآن آماده‌یه درویه. ۶الآن دروگر خو مزده فیگیره و 
حاصلی برای زندگی‌یه آبدی به دست آوره. تا اونی کی بکاشته و اونی کی درو بوکوده. با هم شاد بیبید. 
۲ در آیه آ گفته درسته کی: «اینفر کأره. و اینفر دیگر درو کونه». "من شمره اوسه کودم تا محصولی‌یه 
درو بوکونید کی شیمی دسترنج نی‌به. دیگرآن سخت کار بوکودیدی و شومأن اوشأنه دسترنجه بردآشت 
کونیدی.» 


۳ 


۷ یوحنا ۳۹:۴ ۷:۵ 


ین به دونباله شهادته او زنی کی بوگفته بو: «(ھرچی کی ت الأن بوکوده بوم. مره بوگفته.» خیلی از سامریأنه 
ساکنه او شهر به عیسی ایمأن بآوردیدی. ۲ وختی کی او سامریآن عیسی ورجه بموییدی. از عیسی بخوآستیدی کی 
اوشآنه ورجه بیسه. پس دو روز اویه بیسه. "و خیلی‌يانم بخاطره ایشنوستنه اونه حرفآن ایمآن بآوردیدی. ۲۲ اوشأن 
او زنه بوگفتیدی: «تنها د بخاطره تی حرفآن ایمان نآوریم چونکی آمان خودمآن اونه حرفأنه بیشنوستیم و دآنیم 
کین حقیقتاً آ مرد نجات‌دهنده‌یه دنیایه.» 


عیسی جلیل ميان 
۳ بعد از دو روز عیسی از اویه به جلیل بوشو. ۴ (قبلاً خودش بوگفته بو کی: «نبی در خودشه محل احترام 
نآره.») ۴۵ وختی به جلیل فرسه جلیلیآن اونه به گرمی قبول بوکودیدی. چونکی اوشآن بخاطره عید به اورشلیم بوشو 
بید و اونچی‌یه کی عیسی اویه انجام بده بو» بيده بید. 


شفایه ایتا درباری پسر 


۶ بعد از اون. عیسی دوباره به قانایه جلیل بوشو, اویه کی آبه تبدیل به شراب بوکوده بو. در اویه ایتاً از افسرآن 
ایسه بو کی پسری مریض کفرناحوم مین دأشتی. ۷" وختی بیشنوسته کی عیسی از بهودیه به جلیل بمو به اونه دئن 
بوشو و منت بوکوده کی بأیه اونه پسره کی در حال مرگ بی شفا بده. 

عیسی اونه بوگفته: «تا معجزات و چیزآنه عجیب نیدینید» ایمأن نأوریدی!» 

او مرد بوگفته: «ای سرور قبل از اونکی می زأی بیمیره بیأً.» 

عیسی اونه بوگفته: «بوشو تی پسر زنده مأنه.» او مرد عیسی کلامه قبول بوکوده و به راه دکفته. 

'*هنوز راه مین ایسه بو کی اونه خدمتکارآن بموییدی و بوگفتیدی: «تی پسر زنده و سالمه.» داز اوشان 
وورسه: «چی ساعتی اون شفا پیدا بوکوده؟» بوگفتیدی: «دیروز ساعت یک بعد از ظهر تب. اونه وله کوده.» 
"او وخت پثر بفهمسته کی آن هو ساعتی بو کی عیسی اونه بوگفته بو: «تی پسر زنده مأنه.» پس خودش و 
اونه تمامه خانواده ایمآن بآوردیدی. ""آن دوّمین معجزه‌یی بو کی عیسی وختی کی از بهودیه به جلیل بمو بو 
انجام بده. 


شفایه مرد علیل 
۵ بعد از مدتی عیسی بخاطره ایتا از بهودیأنه عید به اورشلیم بوشو. ۲ اورشلیمه مین «دروازه‌یه گوسفنده» کنار 
حوضی هه کی به زبانه عبرانیآن* «بیت‌حسدا» گیدی و پنجتاً ایوانه سربسته دآره. "در اویه خیلی از علیلاأنء 

مثله کورآن. شلأن و افلیجآن خوفتیدی. [و منتظره حرکت آب بیدی. "چونکی هرچند وخت ایبار ایتا فرشته‌یه 
خداوند آمویی کی آبه حوضه به حرکت باآوره. اولین نفری کی بعد از به حرکت آمونه آب وارده اون بوستی. از 
هر مرضی کی دآشتی. شفا پیدا کودی.] 

* میانی مردی ایسه بو کی سی و هشت سال زمینگیر بو. *"وختی عیسی بيده اون اویه خوفته. بفهمسته کی خیلی 
وخته به آ حال دوچاره. از اون وّورسه: «آيا خوآیی کی تی سلامتی‌یه به دست بأوری؟» 

"مرد علیل بوگفته: «ای سرو کسی‌یه نأرم کی وختی آب به حرکت آیه. مره حوضه میأن توده. تا آیم خودمه 
به اویه فرسأنم. کسه دیگری پیشتر از من آبه مین دکفه.» 


۴ ععنی: زبانه بهودی 

*عیسی اونه بوگفته: «ویریزه تی جایه جمع کون و راه بوشو.» 

او مرد در هو لحظه خو سلامتی‌یه به دست بآورده و خو جایه جمع کوده و شروع بوکوده به راه شوئون. 

او روز شبّات* بو. پس حاکمأنه بهود او مردی‌یه کی شفا پیدا بوکوده بو بوگفتیدی: «امروز روز شباته و 
تو اجازه نآری کی تی جایه جمع کونی!» 

۲ اون جواب بده: «اونی کی مره شفا بده مره بوگفته. «تی جایه جمع کون و راه بوشو.)) 

۳ از اون وّورسه‌پیدی: «اونی کی تره بوگفته تی جایه جمع کون و راه بوشوی کی بو؟» 

۳ اما او مردی کی شفا پیدا بوکوده بو نأنستی کی اون کی ایسه. چونکی عیسی جمعیته ميان ناپدیده بوسته بو. 

۳ مدتی بعد. عیسی او مرد معبده میآن پیدا بوکوده و اونه بوگفته: «الآن کی تی سلامتی‌یه پیدا بوکودی. د گناه 
نوکون تا از اونی کی بی بدتره نیبی.» او مرد بوشو و بهودیانه بوگفته: «اونی کی مره شفا بده عیسایه!» 


قدرت و اقتداره خدا پسر 


۴ به ‏ دلیل بو کی حاکمأنه بهود عیسایه آزار دییدی. چونکی در روز شبات دست به آجور کارآن زه‌یی. ۷ عیسی 
جواب بده: «می پتر هنوز کار کونه. منم کار کونم.» " به ا خاطر هودنا بیشتر از قبل خوآستیدی کی اونه بوکوشید. 
چونکی نه تنها روز شباته ایشکنه‌یی, بلکی خدایه خو پثر دوخوآدی و خودشه خدا آمره برابر دآنستی. 

عیسی جواب بده: «آمین. آمین» شمره گم کی پسر از خودش هیچ کاری تتأنه انجام بده مگر او کارآیی کی 
پتر انجام دهه» پسر بیدینه. چونکی هرچی کی پتر کونه. پسرم کونه. "۲ پئر پسره دوست دآره و هر کاری کی کونه. 
اونه نیشآن دهه و کارآیی از آن بزرگترم در آینده نیشآن دهه تا شومأن از تعجب مات بمأنید. " هوطو کی پثر مرده‌یأنه 
ویریزآنه و اوشأنه زنده کونه. پسر هم هر کی نفد کی بخوآیه. زنده کونه. ۲۲ پثر کسی‌یه داوری نوکونه. بلکی تمامه 
کاره داوری‌یه به پسر بیسپرده. "تا همه پسره احترام بوکونید. هوطو کی پثره احترام نهیدی. کسی کی پسره احترام 
نوکونه. به پثری کی اونه اوسه کوده احترام ننه. " آمین. آمین. شمره گم هر کی می کلامه گوش بده و به کسی 
کی مره اوسه کوده ایمان بآوره زندگی‌یه آبدی دأره و محکومه نیبه» بلکی از مرگ به زندگی‌یه آبدی انتقال پیدا کونه. 
آمین» آمین. شمره گم. زمانی فرسه. بلکی الانه کی مُرده‌ین. خدا پسره صدایه ایشتویدی و هر کی گوش بده 
زنده به. 7" چونکی هوطو کی پثر در خودش حیات دآره. خو پسرم عطا بوکوده کی در خودش حیات بدآره. ۷" و اونه 
آ قدرته ببخشه کی داوری بوکونه. چونکی انسانه پسره. "از ا حرفآن تعجب نوکونید. چونکی زمانی فرسه کی همهیه 
اوشأنی کی در قبریدی. اونه صدایه ایشنویدی و بیرون آییدی. "٩‏ اوشآنی کی خوبی بوکوده بید. برای قیامتی کی خو 
دونبال زندگی آبدی‌یه دآره. اوشأنی کی بدی بوکوده بید. برای قیامتی کی خو دونبال مکافاته دره. "من از خودم هیچ 
کاری نتأنم بوکونم. بلکی از اونچی کی ایشنوم. داوری کونم و می داوری‌يم عادلان‌یه. چونکی به دونبال انجامه می 
خوأسته‌یآن نی‌یم» بلکی خوآیم خوأسته‌یه اونی‌یه کی مره اوسه کوده انجام بدم. 


عیسی شاهدآن 
۲۱ گر خودم مره شهادت بدم. می شهادت اعتبار نأره. اما کسی دیگری ایسه کی مره شهادت دهه و دنم کی 
اونه شهادت در مورده من معتبره. ۳" البته شومآن کسأنی‌یه یحیی ورجه اوسه کودیدی و اون بر حقیقت شهادت 
بده. ۴" نه بخاطره آنکی من انسانه شهادته قبول بوکونم بلکی آ حرفأنه زنم تا نجات پیدا بوکونید. ۳" یحیی چراغی 
بو روشن و نورانی و شومآن خوأستیدی کی زمانی اونه نوره میأن خوش بیبید. اما من شهادتی محکمتر از یحیی 


شبّات. روز هفتمه هفته‌یه کی او روز میأن یهودیأن کار نوکونیدی و تمامه روز عبادت و استراحت کونیدی. 

شهادت دآرم. چونکی پتر کارآنی مره بیسپرده تا به کمال برسآنم یعنی آ کارآنی کی کونم. مره شهادت دهه کی مره 
پثر اوسه کوده. "هو پثری کی مره اوسه کوده خودش مره شهادت دهه. شومآن هرگز اونه صدایه نیشئوستیدی و 
اونه رویه نیده‌پیدی. "۳ اونه کلامه شیمی دیله مین نآریدی. چونکی به اونی کی اونه اوسه کوده ایمأن نآریدی. هه 
کیتابه مقدسه به دقت خوآنیدی» چونکی فکر کونیدی توسطه اون زندگی‌یه آبدی دآریدی. در حالی کی هه کیتابنه 
کی مره شهادت دهه. اما نخوآییدی می ورجه بأیید تا زندگی‌یه آبدی پیدا بوکونید. 

۲ «جلاله از آدمیآن قبول نوکونم. اما شمره شنأسم کی خدا محبته شیمی دیله دورون نأریدی. من به نام می 
پثر بموم. اما شومآن مره قبول نوکونیدی. اما اگر کسی دیگری به نام خود بای رمان اقول رای ۷" جوظو 
تأنیدی ایمأن بآورید. در حالی کی همدیگره جلال دیهیدی. امّا به دونباله جلالی کی از خدایه یکتا ایسه. نی‌بیدی؟ 
فکر نوکونید اون منم کی پثره ورجه شمره متهم کونم. شیمی متهم کوننده موسایه. هونی کی شومأن به اون اميد 
دوستیدی. ۴ اگر موسایه قبول دآشتیدی, مرم قبول کودیدی. چونکی اون دربارهیه من بینیويشته بو. "اما اگر اونه 
نیویشته‌یأنه باور نآریدی. چوطو می حرفانه قبول کونیدی؟» 


زیاده بوستنه پنجتاً نان و دوتاً ماهی 


مدتی بعد. عیسی به او طرفه دریاچه جلیل کی هو دریاچه تیبریه بو بوشو. " گرویه زیادی اونه دونبالسر 

۶ بوشوییدی چونکی معجزاتی کی با شفایه مریضأن انجام بده بو بيده بید. "پس عیسی تپه جور بوشو و خو 
شاگردآنه آمره اویه بینیشته. " (بهودیانه عیده سخ نزدیک بو.) *وختی عیسی نیگاه بوکوده. بیده کی گرویه زیادی اونه 
طرف آمون دریدی, فیلیپسه بوگفته: «از کویه نان بیهینیم تا آشآن بوخورید؟» "عیسی آحرفه بوگفته چون خوآستی 
اونه امتحان بوکونه و خودش بهتر دآنستی کی چی بوکونه. 

فیلیپس جواب بده: «دیویست دینار نانم اوشأنه سره نوکونه. حتی اگر هر کدامه اوشأن ایپچه نان بوخورید.» 
(دیویست دینار» او موقع حدوده هشت ماهه کارگره مزد بو.) 

ایتا دیگر از شاگردآن به نام آندریاس کی شمعون پطرّس برآر بی بوگفته: «ایتاً پسر بچه ایس کی پنجتاً نانه 
جو و دوتاً ماهی در اما آن. چوطو ا گرویه سثره کونه؟» 

عیسی بوگفته: «مردمه بینیشآنید.» اویه سبزه‌زار زیاد بو. او جمعیت میآن پنج هزار نفر فقط مرد بید. ۲" اون 
وخت عیسی نانه فیگیفته و شکرگزاری بوکوده و اونه شاگردآن. بین اوشآنی کی نيشته بید. تقسیم بوکودیدی» و 
ماهی‌یأنه آمرهیم هو کاره بوکوده. به اندازه‌یی کی خوأستیدی اوشأنه فده. ۱۲ وختی ستره بوستیدی» خو شاگردأنه 
بوگفته: «هر چی زیاد بمو خورده‌نانآنه جمع کونید تا چیزی از بین نشه.» ۳ پس اوشأنه جمع کودیدی و از باقی‌مانده‌یه 
او پنجتاً نانه جو کی جماعت بوخورده بید» دوازده‌تاً زنبیل پره بوسته! 

۳ مردم با دثئنه ‏ معجزه کی از عیسی ظاهره بوسته. بوگفتیدی: «راستی. راستی کی اون هو پیامبری ایسه کی 
بآیستی به جهان بمو بی.» * عیسی وختی بفهمسته کی اوشآن تصمیم دآریدی اونه به زور پادشاه بوکونید. او جایه 
ترکه کوده و تنهایی به کوه بوشو. 


عیسی آبه رو راه شه 


۶ غروب دم اونه شاگردآن به سمته دریاچه بیزیر بُموییدی. ۲۷ هوا تاریک بو و عیسی هنوز اوشأنه آمره نیسه بی 
اوشأن سوار قایق بوبوستیدی و به او طرفه دریاچه. به طرفه کفرناحوم بوشوییدی. ۸ امّا در موقع. دریاچه بخاطره 
وزشه باده سختی کی آمویی به تلاطم دکفته. ۱٩‏ وختی به اندازه پنج یا شیش کیلومتر پارو بزه بید. عیسایه بیده‌ییدی 

کی آبه رو راه شوئون دره و قایقه نزدیکه بوستن دره. پس هراسأنه بوستیدی. ۳ عیسی ایشانه بوگفته: منم 
نترسید!» ۲۱ اون وخت خوأستیدی اونه سوار قایق بوکونید. کی قایق هو لحظه به مقصد فرسه. 


"روز بعد. جماعتی کی او طرفه دریاچه ایسه بید. بفهمستیدی کی بجز ايتاً قایق. قایقه دیگری اویه ننه بو 
و دآنستیدی کی عیسی خو شاگردآنه آمره اونه سوارَ نوبوسته بو بلکی شاگردآن تنهایی بوشو بید. "اون وخت 
قایقأنه دیگری از تیبریه بموییدی و نزدیکه جایی فرسه‌ییدی کی اوشآن بعد از شکرگزاریه عیسی. نان بوخورده 
بید. ۴" وختی مردم بفهمستیدی کی نه عیسی اويه ایسه و نه اونه شاگردآن او قایقأنه سوارَ بوستیدی و به دونباله 
عیسی به کفرناحوم بوشوییدی. 

۳ وختی اونه او طرفه دریاچه پیدا بوکودید. اونه وورسه‌ییدی: «ای اوستاد. کی آیه بمویی؟) 

۴ عیسی جواب بده: «آمین. آمین. شمره گم می دونبال گردیدی نه به دلیله معجزاتی کی بیده‌ییدی: بلکی بخاطره 
او نانی کی بوخوردیدی و سره بوستیدی. ۷" کار بوکونید اما نه خوراکه فانی‌ره برای خوراکی کی تا زندگییه آبدی 
باقی‌یه. خوراکی کی انسانه پسر شمره فده. چونکی بر پسره کی خدایه پش مهر تأیید بزه.» 

۳ اون وخت از اون وورسه‌ییدی: «چی بوکونیم تا کارآیی کی خدا خوآیه انجام بدیم؟» 

٩‏ عیسی در جواب بوگفته: «کاری کی خدا خوأسته‌یه آنه کی به او کسی کی اون اوسه کوده ایمأن بآورید.» 

"۳ بوگفتیدی: «چی معجزه‌یی آمّره نیشآن دیهی تا با اونه دئن» تره ایمن بآوریم؟ چی کونی؟ ۱" آمی پترآن بیابانه میانی 
َنایه* کی خوراکه آسمانی بو بوخوردیدی هوطو کی بینیویشته نهه: «اون از آسمان اوشأنه نان فده تا بوخورید.» 

""*عیسی جواب بده: «آمین» آمین. شمره گم. موسی نبو کی از آسمان او نانه شمره فده. بلکی می پثر بو کی نانه 
حقیقییه از آسمان شمره فده. ""چونکی خدا نان کسی‌یه کی از آسمان نازله به و به دنیا حیات بخشه.» 

نز بوگفتیدی: ا نانه برای هميشه آمّره فدن.» ۲٩‏ عیسی اوشأنه بوگفته: «من نانه حیات ایسم. هر کی می ورجه 
بأیه. هرگز گرسنه نیبه و هر کی مره ایمآن بآوره. هرگز تشنه نیبه. ۴"ولی هوطو کی شمره بوگفتم. هرچند کی مره 
بیده‌ییدی. امّا ایمآن نآوریدی. "هر کسی کی پئر» مره ببخشه. می ورجه آیه و هر کی می ورجه بأیه هیچ وخت 
اونه از خودم دوره نوکونم. *"چونکی از آسمان بیزیر نموم کی می خوأسته‌یه عمل بوکونم. بلکی بّموم تا خوأسته‌یه 
کسی‌یه کی مره اوسه کوده انجام بدم. *"و خوآسته‌یه کسی کی مره اوسه کوده آنه کی کسأنی‌یه کی اون مره ببخشه. 
هیچ کدامه از دست ندم. بلکی اوشأنه در روز آخر ویریزآنم. و ره خوأسته آنه کی هر کسی کی پسره بیدینه 
به اون ایمن بآوره» از زندگی‌یه آبدی برخوردآره به. و من اونه در روز آخر ويریزآنم.» 

"اون وخت بهودیآن درباره‌یه اون شروع به همهمه بوکودیدی» چونکی بوگفته بو: «من او نان ایسم کی از 
آسمان نازله بوسته.» ۲ اوشأن گفتیدی: «مگر آ مرد عیسی. یوسفه پسر نی‌یه کی اونه پثر و ماره امان شناسیم؟ 
پس چوطو گه کی از آسمان نازله بوستم؛؟) 

عیسی در جواب بوگفته: «همدیگره آمره همهمه نوکونید! ** هیچکس نتأنه می ورجه بأیه مگر. پتری کی مره 
اوسه کوده اونه جذب بوکونه. من اونه در روز آخر ویريزآنم. ۴۵ در کیتابه انبیا بمو کی: «همه از خدا تعلیم گیریدی.) 
پس هر کی از خدا بیشنوه و از اون تعلیم بیگیره. می ورجه آیه. هیچ کس پثره نیده. مگر اون کسی کی از طرفه 


خدا یمو؛ اون پثره بیده. "۲ آمین. آمین. شمره گم هر کی ایمآن بآوره. از زندگی‌به آبدی برخوردآره. a‏ نانه زندگی 


# نان کی خدا برای قومه اسرائیل بیابانه مین فده. تورات. کیتابه خروح. بابه ۰۱۶ آیه ۴. 


۶ تورات. کیتابه اشعیا. بابه ۵۴ آیه ۰۱۳ 





٩:۷ ۴۹:۶ یوحنا‎ ۱۱ 


ایسم. ۲٩‏ شیمی پثرآن بیابانه میأن مَنایه بوخوردیدی, ولی به هر حال بمّردیدی. "*اما نانی کی از آسمان نازله به هر 
کی از اون بوخوره. نیمیره. "اون نانه زنده من ایسم کی از آسمان نازله بوسته. هر کی آ نانه بوخوره. تا آبد زنده 
مأنه. تا کین من برای حیاته دنیا بخشم. می بدنه.» 

"*پس بحثه تندی حاکمانه بهوده میأن به وجود بُمو کی: «اً مرد چوطو تأنه خو بدنه مره فده تا بوخوریم؟» 

۳ عیسی اوشأنه بوگفته: «آمین. آمین» شمره گم کی تا انسانه پسره بدنه نوخورید و اونه خونه ننوشید. در خودتأن 
زندگی آبدی نآریدی. ۴٩هر‏ کی می بدنه بوخوره و می خونه بنوشه زندگی‌یه آبدی دأره و من در روز آخر اونه 
ویریزآنم. **چونکی می بدن خوراکه حقیقی و می خون نوشیدنییه حقیقی‌یه. * کسی کی می بدنه خوره و می 
خونه نوشه در من ساکنه به و منم در اون ساکنه بم. ٣‏ هوطو کی پثره زنده مره اوسه کوده منم به می پثر زنده‌یم» 
اونی کی مره خوره توسطه من زنده مأنه. ۵۳ آن» نانی‌یه کی از آسمان نازله بوسته. نه مثله اونچی کی شیمی پترآن 
بوخوردیدی و به هر حال بمردیدی؛ بلکی هر کی از آ نان بوخوره. تا آبد زنده مأنه.» عیسی | حرفأنه زمانی بوگفته 


کی کفرناحومه کنیسه میآن تعلیم دّیی. 


عیسی شاگردآن عیسایه ترکه کودید 


"خیلی از اونه شاگردآن با ایشنوستنه آ حرفآن بوگفتیدی: «ا تعلیم خیلی سخته. کی تأنه اونه قبول بوکونه؟» 

۱*عیسی دآنستی کی اونه شاگردآن درباره‌یه اونه حرفآن همهمه کودن دریدی. اوشأنه بوگفته: «آیا آن باعثه شیمی 
انحراف به؟ پس اگر انسانه پسره بیدینید کی به خو جایه اّل صعود بوکونه. چی کونیدی؟ ۳*روحه کی زنده کونه 
جسم فایده‌یی نآره. حرفآنی کی من شمره بوگفتم. روح و زندگی‌یه. "اما بعضی از شومآن ایسه‌ییدی کی ایمآن 
نآوریدی.» عیسی از اوّل دآنستی کی چی کسأنی ایمآن نآوریدی و کی‌یه کی اونه به دشمن تسلیم کونه. ۶۵ بعد از اون 
بوگفته: «هَنه وستی شمره بوگفتم کی هیچکس نتأنه می ورجه بآیه» مگر آنکی از پثره طرف به اون عطا بوبوسته بی.» 

۶در آً زمان خیلی از اونه شاگردآن وأگردستیدی و د اونه همرآهی نوکودیدی. پس عیسی او دوازده شا گرده 
کی قبلاً انتخاب بوکوده بو بوگفته: «آیا شومأنم خوآییدی بیشید؟» 

۵ شمعون پطرزس جواب بده: «ای سرور» کی ورجه بیشیم؟ کلماته زندگی‌یه آبدی تی ورجه نهه. ۶و آمأن ایمان 
بآوردیم و دآنیم کی تویی او قدوس از پیشه خدا.» 
عیسی اوشأنه جواب بده: «مگر شومآن دوازده نفره من انتخاب نوکودم؟ با آحال ایتا از شومأن از ابلیسه.» 
ون به بهودا؛ شمعون اسخریوطی پسر اشاره کودی. چونکی ایتا از او دوازده نفر بو کی بعد از مدتی عبسایه 


به دشمن تسلیم کودی. 


۳" 


عیسی عیده خیمه‌یآن شوون دره 

از اون به بعد عیسی جلیل ميان گردستی. نخوأستی بهودیه میأن بیسه چونکی حاکمأنه يهود خوأستیدی اونه 
Ss EV‏ نزدیکه بوسته» "عیسی برآرآن اونه بوگفتیدی: «آیه 
ترکه کون و به یهودیه بوشی تا تی هوادارآن کارآیی کی کونی» بیدینید. ""چونکی هر کی خوآیه شنأخته ببه. خلوتی 
کار نوکونه. تو کی ا کارآنه کونی» دنیایه نیشآن بدن.» ۵ چونکی حتی اونه برآرآنم اونه امان نآورده بید. 

ین عیسی اوشأنه بوگفته: «(می وخت هنوز فنرسه اما شیمی‌ره هر وختی مناسیه. ۲ دنا نتأنه از شومأن متنفر 
ببهء امّا از من نفرت دأره» چونکی من شهادت دهم کی اونه کارآنء بده. *شومأن خودتأن به عید بیشید. من الأن 
نیم چونکی می وخت هنوز فنرسه.» “آنه بوگفته و جلیل مین پیسه. 


یوحنا ۱۰:۷ ۳۶ ۱۲ 


اما بعد از اونکی اونه برآرآن به عید بوشوییدی. خودشم بوشو امّا نه آشکارا بلکی خلوتی. ۲" پس حاکمانه 
يهود عیده موقع اونه دونبال بیدی و وورسه‌ییدی: «او مرد کویه ایسه؟» ۱۲ درباره‌یه اون مردمه مین همهمه زياد بو. 
تعدادی گفتیدی: «مرد خوبی ایسه» و تعداده دیگرم گفتیدی: «نه. بلکی مردمه گمراهه کونه.» ۳ چون از حاکمأنه 
يهود ترس دآشتیدی. هیچکس درباره‌یه اون آشکارا حرف نزه‌یی. 


عیسی خانه‌یه خدا میآن تعلیم دهه 

۲ چون نیمی از عید بوگذشته بو عیسی به صحن معبد بمو و شروع به تعلیم بوکوده. ٩‏ بهودیآن تعجب بوکودیدی 
و وورسه‌پیدی: « مرد کی درسه الهی نخوآنده. چوطو تأنه آنقدر معلومات بدأره؟» 

۴ عیسی در اوشآنه جواب بوگفته: «می تعالیم از من نی‌به. بلکی از کسی ایسه کی مره اوسه کوده. ۷" اگر کسی 
براستی بخوأیه کی اونه اراده‌یه انجام بده. فهمه کی آ تعالیم از خدایه. یا آن کی من از خودم گم. ۳ اونی کی از 
خودش گه. به دونبال آنه کی خودشه جلال بده اما اونی کی خوآیه کسی‌یه کی اونه اوسه کوده جلال بده راستگه 
و در اون هیچ ناراستی‌پی ننه. آیا موسی شریعته شمره فنده؟ اما هیچ کدام از شومأن به اون عمل نوکونیدی. 
پس چره خوآییدی مره بوکوشید؟» 

""مردم جواب بدییدی: «تره دیوبزه. کییه کی تی کوشتنه دونبال ببه؟» 

عیسی در جوابه اوشن بوگفته: «من ایتاً معجزه بوکودم و شومأن همهتا از اون ماته بوستیدی. ۲" موسی حکمه 
ختنه‌یه شمره فده - البته آن نه از طرفه موسی بو بلکی از طرفه پثرآنه قوم بو - و طبق ا حکم. شومآن شیمی پسرأنه 
در روز شبات ختنه کونیدی. " پس اگر انسان در روز شبّات ختنه به تا موسی شریعت نشکفه. چره عصبانی بیدی از 
آنکی تمامه بدنه انسانی‌یه در روز شبات سلامتی ببخشم؟ ۲۴ سرسری داوری نوکونید. بلکی به حق داوری بوکونید.» 


مردمه واکنش نسبت به عیسی حرفآن 

* پس بعضی از اهالی‌یه اورشلیم بوگفتیدی: «آیا آن هونی نییه کی قصد دآریدی اونه بوکوشید؟ ۶ بیدینید چوطو 
آشکارا حرف زنه و اونه هیچی نیگیدی! آیا امکان دأره کی حاکمأنه قوم آ حقیفته بفهمستیدی کی اون هو مسیحه؟ 
"من دآنیم کی آ مرد از کویه بمو وختی کی مسیح ظهور بوکونه» کسی نأنه کی از کویه آیه.» 

* اون وخت عیسی موقعه تعلیم معبده میآنی» با صدایه بلند بوگفته: «مره شنأسیدی و دآنیدی کی کویه‌شینم. 
اما من از طرفه خودم نموم؛ اونی کی مره اوسه کوده؛ حق و شومآن اونه نشنأسیدی. "اما من اونه شنأسم. چونکی 
من از اونم و اون مره اوسه کوده.» "پس خوأستیدی کی اونه گرفتاره کونید. امّا هیچکی اونه دست درازه نوکوده. 
چونکی اونه وخت فنرسه بو. "به هر حال خیلی از مردم اونه ایمأن بآوردیدی. اوشأن گفتیدی کی: «آیا وختی 
مسیح بأیه. از آمرد بیشتر معجزه کونه؟» 

"اما فریسیأنه گوش فرسه کی مردم درباره‌یه عیسی آجور همهمه کونیدی. پس سرأنه کاهنآن و فریسبآن. 
قراولأنه معبده اوسه کودیدی تا اونه گرفتاره کونید. "اون وخت عیسی بوگفته: «زمانه کمی شیمی آمره ایسم 
از آن به بعد او کسی ورجه شم کی مره اوسه کوده. "می دونبال گردیدی. امّا پیدا نوکونیدی. و جایی کی من 
شم شومآن نتأنیدی بآیید.» 

پس بهودیآن همدیگره گفتیدی کی: « مرد کویه شه کی آمأن نتآنیم اونه پیدا بوکونیم؟ نوکونه خوأیه بشه 
یهودینی ورجه کی بین یونانیآن پراکنده‌ییدی و یونانیانه تعلیم بده. ۴اونه منظور چی بو کی بوگفته می دونبال 
گردیدی, امّا نتأنیدی پیدا بوکونید و جایی کی من ایسم. شومأن نتأنیدی بآیید؟؛» 


۱۳ یوحنا ۳۷:۷-<۸:۸ 


عیسی حرفآن در آخرین روز عید 
روز آخر کی روز بزرگه عید بو. عیسی بیسه و با صدایه بلند بوگفته: «هر کی تشنه‌یه. می ورجه بأیه و آب 
بوخوره. "هر کی به من ایمأن بأوره. هوطو کی کیتابه مقدس گه از اونه وجود چشمه‌یأنه آبه زنده جاری به.» 
حرفه دربارهیه روح بوگفته کی کسآنی کی به اون ایمآن بآورید. او روحه پیدا کونیدی. چونکی روح هنوز عطا 
نوبوسته بو» و عیسی هنوز جلال پیدا نوکوده بو. 


مردمه اختلاف در مورده عیسی 


۳ بعضی از مردم با ایشنوستنه آحرفان گفتیدی کی: ۱ راستی کی آمرد هو پیامبره مغر ۲:۵۵ "ویکران 
گفتیدی کی: «اون مسیحه!» اما گروهی دیگر وّورسه‌ییدی: «مگر مسیح از جلیل ظهور کونه؟ ۲۲ مگر کیتابه مقدس 
نوگفته کی مسیح از نسله داووده و از بیت لحم دهی ۳3 داوود در اون زندگی کودی. ظهور کونه؟» تن 
بخاطره عیسی مردمه میأنی اختلاف دکفته. ۲۴ تعدادی خوآستیدی کی اونه گرفتاره کونید. امّا هیچکی اونه دست 
درازه نوکوده. 


بی‌ایمآنی رهبرآنه دين 

۳ پس قراولانه معبد وأگردستیدی سرأنه کاهنآن و فریسیأنه ورجه. فریسیآن و سرأنه کاهنأن از اوشأن وّورسه‌ییدی: 
«(چره اونه نآوردیدی؟» 

۶ قراولان جواب بدییدی: «تا الآن مثله آ مرد کسی حرف نزه.) 

۲ پس فریسیآن بوگفتیدی: «مگر شومأنم فریب بوخوردیدی؟ ۳آیا از حاکمآن يا فریسیآن کسی ایسه کی اونه 
ایمأن بآورده بی؟ *" البته کی نه! اما آ مردمه نادان کی از شریعت چیزی نأنیدی, ملعونیدی.» 

"* نیقودیموس کی پیشتر عیسی ورجه بوشو بو و ایتا از فریسیأن بی بوگفته: ۱*«آیا آمی شریعت کسی‌یه محکوم 
کونه. بدونه آنکی اوّل اونه حرفه بیشنوه و بدأنه کی چی بوکوده؟» 

۲* در جواب بوگفتیدی: «مگر تونم جلیلی‌یی؟ تحقیق بوکون و بیدین کی هیچ پیامبری از جلیل وینیریزه!» "* بعد 

از اون. هر کی خودشه خانه بوشو. 
a۸‏ عیسی بوشو به کوهه زیتون. 
بخششه زنه زناکار 

"وخته سحر عیسی بازم به صحن معبد بمو. در اویه مردم همه اونه دور جمع بوستیدی عیسی بینيشته و اوشأنه تعلیم 
بده. "درآ وخت علمایه دین و فریسیآن. زنی‌به کی در حینه زنا بیگیفته بید. بآوردیدی و اونه مردمه مین بدآشتیدی. 

"عیسایه بوگفتیدی: «اوستاد آزنه در حینه زنا بیگیفتیدی. *موسی در شریعت. آمّره حکم بوکوده کی آجور 
زنأکأن سنگسار بیبید. ابا تو چی گی؟» 

*آنه بوگفتیدی تا اونه امتحان بوکونید تا ایتاً بهان‌یی بدآرید و اونه محکوم بوکونید. اما عیسی خو سره بیزیر 
وه و خو انگوشته آمره زمینه رو نیویشتی. ۲امّا چونکی اوشأن بازم از اون سوّال کودیدی. عیسی خو سره بلنده 
کوده و اوشأنه بوگفته: «از شیمی میأنی هر کسی کی گناهی نآره اولین سنگه اونه بزنه.» بازم خو سره بیزیر 
توده و زمینه رو نیویشتی. 


یوحنا ۲۷-۸ ۱۴ 


با ایشنوستن حرف اوشأن. ایتا ایتاً از بزرگترآن شروع بوکودیدی و از اویه بوشوییدی و عیسی اویه او زنه 
آمره تنها پیسه. اون وخت عیسی خو سره بلنده کوده و اونه بوگفته: «ای زن. اوشأن کویه ایسه‌پیدی؟ هیچکس 
تره محکوم نوکوده؟» 

۱ جواب بده: «هیچکس. ای سرور.» 


عیسی اونه بوگفته: (منم تره محکوم نوکونم. بوشو. و د گناه نوکون.» 


عیسی نوره دنیایه 


پس عیسی ایبار دیگر مردمه آمره حرف بزه و بفرمأسته: «من نوره دنیا ایسم» هر کی از من پیروی بوکونه. 
هرگز در تاریکی راه نیشه. بلکی از نوره زندگی برخوردآره به.» 

۳ پس فریسیآن اونه بوگفتیدی: «تو خودت. خودته‌ره شهادت دیهی» پس تی شهادت معتبر نی‌یه.» 

۲ عیسی در جوابه اوشأن بوگفته: «هرچند کی من خودم» خودمه‌ره شهادت دهم. ولی می شهادت معتبره؛ 
چونکی دأنم از کویه بُموم و به کویه شم. امّا شومأن نأنیدی کی من از کویه بموم و به کویه شم. ‏ شومآن 
فکره انسانی آمره داوری کونیدی. امّا من کسی‌ره داوری نوکونم. *"ولی اگر داوریيم بوکونم. می داوری 
درسته. چونکی تنها نی‌یم» بلکی پثری کی مره اوسه کوده. می آمره‌یه. شیمی شریعته دورون بینیویشته بر 
کی شهادته دوتاً شاهد معتبره. من خودم مره شهادت دهم و می پثرم کی مره اوسه کوده. مره شهادت 
دهه.) 

"اون وخت از عیسی وورسه‌ییدی: «تی پثر کویه ایسه؟» 

عیسی جواب بده: «نه مره شنأسیدی نه می پثره. اگر مره شنأختیدی می پئرم شنأختیدی.) عیسی أ حرفأنه 
زمانی کی در بیت‌الماله معبد تعلیم دیی» بیان بوکوده. اما هیچکس اونه دستگیر نوکوده چونکی اونه وخت 
هنوز فنرسه بو. 


عیسی حرفآن دربارهیه خودشه مرگ 

عیسی ایدفعه دیگر اوشأنه بوگفته: «من شم و شومأن می دونبال گردیدی و شیمی گناهأنه ميان میریدی. او 
جایی کی من شم» شومأن نتأنید بآیید.» 

ن یهودیآن بوگفتیدی: «آیا تصمیم دآره ۳ خوره بوکوشه کی آطو گه: (او جایی من شم شومآن 
نتأنید بأیید؟» 

عیسی آشأنه بوگفته: «شومآن از بیزیریدی و من از بوجور. شومآن از آ دنبایید ولی من از ا دنا نی‌یم. شمره 
بوگفتم کی شیمی گناهأنه میأن میریدی. چون اگر ایمأن نأورید کی من ایسم کی ایسم* در شیمی گناهأن میریدی.» 

*از اون وورسه‌ییدی: «تو کی ایسی؟» 

عیسی جواب بده: «هونی کی از اوّل شمره بوگفتم. ۴ خیلی خی آن درباره‌به شومآن دارم کی شمره بگم و شمره 
محکومه کونم» ام اونی کی مره اوسه کوده. حق و من اونچی‌یه کی از اون بیشنوستم. به دنا بازم گم.» ۲ ان 
نفھمستیدی کی از پثر اوشأنه‌ره گفتن دره. 
Yf:A*‏ عبارت «من ایسم کی ایسم» خدا نام‌ره در تورات. کیتابه خروح. بابه ۳ آیه ۱۴ بینیویشته بوبوسته: «خدا موسی‌یه بوگفته: «ایسم اونی 

کی ایسم) و بوگفته بنی اسرائیله آطو بوگو: «ایسم مره شیمی ورجه اوسه کوده؛». و تورات. کیتابه |شغیا؛ بابه ۴۳ آیه ۱۰ بینیويشته 


بوبوسته: «خداوند گه: شومآن می شاهدآن ایسیدی و می بنده کی اونه انتخاب بوکودم تا بدآنید. به من ایمأن بآورید و بفهمید کی 
من اون ایسم و پیش از من خدایی وجود نآشتی و بعد از منم خدایی وجود ناره.» هطو در بابه ۸ آیاته ۲۸ و ۵۸ و بابه ۱۳ آیه ۱۹. 





۵ یوحنا ۲۸:۸ -۴۸ 


ون عیسی اوشأنه بوگفته: «اون وختی کی انسانه پسره بلنده کودیدی فهمیدی کی من ایسم* و از خودم 
کاری نوکونم. بلکی فقط اونچی‌یه گم کی می پثر مره یاد بده. "اون کی مره اوسه کوده. می آمرهیه. اون مره 
تنها نته» چونکی من همیشه اون چیزی‌یه کی اونه خوشحاله کونه. انجام دهم.» 1۳ حرفانه آمره خیلی‌یآن اونه 
ایمآن بآوردیدی. 


آزادی حقیقی 

پس عیسی به بهودیآنی کی اونه ایمآن بأورده بید. بوگفته: «اگر می کلامه میأن بیسید. حقیقتاً می شاگرد بیدی. 
"و حقیقته شنأسیدی و حقیقت شمره آزاده کونه.» 

۳ اونه جواب بدییدی: «آمأن ابراهیمه زآکانيم و هیچ وخت غلامه کسی نوبوستیم. پس چوطویی گی کی 
آزاده بیمی؟» 

۳"عیسی جواب بده: «آمین. آمین. شمره گم هر کسی کی گناه کونه. غلامه گناهه! "۳ غلام هیچ وخت اهله خانه 
میأن جایه همیشگی نأره» اما پسره همیشه جا نهه. *" پس اگر پسر شمره آزاده کونه. حقیقتاً آزاده بیدی! 

ابراهیم اصلی زأکآن 

۲ «دآنم کی ابراهیمه زآکآنیدی. اما به دونباله آنیدی کی مره بوکوشید. چونکی می کلام شیمی میأنی جایی ناره. 
"من از اونچی کی می پثره ورجه بیدم. حرف زنم و شومأنم اونچی‌یه کی از شیمی پثر بیشئوستیدی. انجام دیهیدی.» 

بوگفتیدی: «آمی پشس ابراهیمه.» 

عیسی بوگفته: «اگر ابراهیمه زأکأن بید. ابراهیمه مأنستن رفتار کودیدی. اما به دونباله آنید کی مره بوکوشید 
و من اونی ایسم کی حقیقتی‌یه کی از خدا بیشنوستم. شمره باز بوگفتم! ابراهیم آطو رفتار نوکوده. ۱" ولی شومآن 
شیمی پثره کارأنه انجام دیهیدی.» 

خدا زأکأن و شیطانه زأکأن 

بوگفتیدی: «آمآن حرامزاده نی‌ییم! ایتاً پثر دآریم کی هو خدایه.» 

""عیسی آشأنه بوگفته: «اگر خدا شیمی پثر بو مره دوست دآشتیدی. چونکی من از طرفه خدا بّموم و الأن 
آیه ایسم. من از طرفه خودم تموم. بلکی اون مره اوسه کوده. " بخاطره چی می حرفنه نفهمیدی؟ بخاطره آنکی 
نتأنیدی می کلامه قبول بوکونید. ۴" شومآن از شیمی پثر شیطانیدی و به دونباله انجامه اونه خوأسته‌یآنیدی. اون 
از اول قاتل بو و حقیقته آمره نسبتی نأشتی, چونکی هیچ حقیقتی در اون ننه. هر وخت دروغ گه از ذاته 
خودش گه. چونکی دروغگویه و دروغگویانه پثره. اما از اویه کی من حقیقته شمره گم می حرفأنه باور 
نوکونیدی. ۶ کی شیمی مبأن تأنه مره به گناه محکوم بوکونه؟ پس اگر حقبقته شمره گم. چره می حرفأنه باور 


نوکونیدی؟ ۷" کسی کی از خدایه. خدا کلامه قبول کونه. اما شومان کی قبول نوکونیدی بخاطره آنه کی از 
خدا نی‌بیدی.» 


برتری‌یه عیسی بر ابراهیم و پیامبران 
۸ يهوديأن در جوابه اون بوگفتیدی: «آیا آمان درست نوگفتیم کی تو سامری‌یه بیگانه و دیویزه‌یی؟) 


۴ به آیه ۲۴ نیگاه بوکونید. 





یوحنا ۴۹:۸ ۱۵:۹ ۱۶ 


عیسی جواب بده: «من دیوبزه نی‌یم» بلکی می پتره احترامه دآرم. امّا شومآن مره بی‌احترامی کونیدی. "من 
به دونباله می جلال نی‌یم. ولی کسی ایسه کی به دونباله جلال دئنه منه و داورییم با اونه. ا*آمین. آمین؛ شمره 
گم اگر کسی می کلامه بدآره مرگه تا آبد نیدینه!» 

"*یهودیآن اونه بوگفتیدی: «الآن د یقین پیدا بوکودیم کی تو دیوبزه‌یی! ابراهیم و پیامبرآن بمّردید. الأن تو 
گی کی: «اگر کسی می کلامه بدار هرگز نیمیره!؛ "*آيا تو از آمی پثر ابراهیمم بزرگتری؟ اون بمّرده. پیامبرآنم 
بمّردیدی. خودته کی دآنی؟» 

"*عیسی بوگفته: «اگر من خودمه جلال بدم. می جلال ارزش تأره. اونی کی مره جلال دهه. می پتره. هونی 
کی شومآن گیدی آمی خدایه. ** هرچند کی شومآن اونه نشنآسیدی اما من اونه شنأسم. اگر بگم کی اونه نشنأسم. 
شیمی مأنستن دروغگو بم. امّا من اونه شنأسم و اونه کلامه دأشتن درم. *شیمی پر ابراهیم. شادی کودی تا 
می روز بیدینه. و او روز بيده و شاده بوسته.» 

۲یهودیآن اونه بوگفتیدی: «هنوز پنجاه سالم نآری. ابراهیمه بیده‌یی؟» 

عیسی اوشأنه بوگفته: «آمین آمین. شمره گم. قبل از اونکی ابراهیم ببه من ایسم!»* **پس سنگه اوسّدیدی تا 
اونه سنگساره کونید. امّا عیسی خوره قأیمه کوده و از صحن معبد بیرون بوشو. 


شفایه کوره مادرزاد 


عیسی شوئون دوبو کی ایتاً کوره مادرزاده بیده. " اونه شاگردآن از اون وورسه‌ییدی: «اوستاد. گناهه کی بوکوده 
کی آمرد کور به دنیا بمو؟ از خودشه يا از اونه پثر و مار؟» 
"عیسی جواب بده: «نه از خودشه و نه از اونه پثر و مار» بلکی آطو بوبوسته تا آنکی قدرته خدا در اون آشکاره 
به. ۴ تا روز باس اونی‌به کی مره اوسه کوده اونه کارآنه انجام بدیم. شب نزدیکه بوستن دره کی در اون کسی 
نتأنه کاری بوکونه. *تا زمانی کی دنیا میأن ایسم. نوره دنیا ایسم.» 
آنه بوگفته خو آبه دهان زمینه رو وده و گیل چا کوده. و اونه او مرد چشمأنه رو نمالستته. و اونه بوگفته: 
«بوشو در حوضه سیلوحا (کی به زبانه عبری «فرستاده» معنی دهه) تی چشمانه بوشور.» پس بوشو و بوشوسته 
و از اويه با چشمأنه باز وآگردسته. 
*همسأیأن و کسأنی کی قبلا اونه در حاله گدایی بیده بيده از همدیگر وورسه‌ییدی: «مگر آن» اونی نی‌یه کی نیشتی 
و گدایی کودی؟» *بعضی گفتیدی: (هونه.» دیگرآن گفتیدی: (شبیه اونه.» 
اما اون خودش اصرار بوکوده و بوگفته: (من هونم.» 
پس از اون وورسه‌ییدی: «چوطو تی چشمان بازه بوسته؟» 
۲ جواب بده: «مردی عیسی نام. گیل چأکوده و می چشمانه رو بمآلسته و بوگفته (بوشو به حوضه سیلوحا و تی 
چشمأنه بوشور.) پس بوشوم و بوشوستم و می چشمأن بازه بوسته.» 
"از اون وورسه‌ییدی: «اون کویه ایسه؟» 
جواب بده: «نآنم.» 
۳ پس او مردی‌یه کی قبلا کور بو فریسیأنه ورجه بآوردیدی. ۴او روز کی عیسی گیل چأکوده بو و اونه چشمأنه 
وا کوده. روز شبات بو. اون وخت فریسیأنم اونه پرس و جو بوکودیدی کی چوطو تی چشمأن بازه بوسته. جواب 
بده: (می چشمانه گیل بمألسته و من بوشوستم. الآن می چشمأن تأنه بیدینه.» 


۴ به آیه ۲۴ نیگاه بوکونید. 





۷ یوحنا ۴۱-۱۶:۹ 


پس بعضی از فريسیأن بوگفتیدی کی: «او مرد از خدا نییه. چونکی احترامه روز شبات ندآشته.» 
اما دیگرآن بوگفتیدی: «چوطو شخصی کی گناهکاره. تأنه آجور معجزات بوکونه؟» و اوشأنه سان اختلاف 
دکفته. 

۲ پس ایدفعه دیگر از اون وورسه‌پیدی: «تو خودت درباره‌یه اون چی گی؟ چونکی تی چشماأنه. اون بازه کوده.» 

جواب بده: «اون نبی‌یه.» 

۸ اما خا كانه يهود هنوز باور نأشتیدی کی اون کور بو و اونه چشمأن بازه بوسته. تا آنکی اونه پثر و ماره 
دوخوأدیدی. و از اوشآن وورسه‌ییدی: «آیا آن شیمی پسره هونی کی گیدی کور به دنیا بَمو؟ پس چوطو الان 
تأنه بیدینه؟» 

"۳ جواب بدییدی؛ «دآنیم کی آمی پسره و دآنیم کی کور به دنیا بمو. ۲ اما از آنکی چوطو آنه چشمأن بازه بوسته 
و یا کی اونه چشمأنه وکود آمان نآنیم. از خودش وورسید. اون خودش بالغه و خودش درباره‌یه خودش تأنه 
گب بزنه.» ۲ آشأن بخاطره آن آطو گفتیدی. چونکی از حاکمأنه بهود ترسه‌ییدی. چونکی حاکمانه بهود همدست 
بوبوسته بید هر کسی کن اعتراف بوکونه عیسی هو مسیحه. اونه از کنیسه بیرونه کونید. ۳ بخاطره آن بو کی اونه 
پثر و مار بوگفتیدی» «خودش بالغه و از خودش وورسید.» 

ایبار دیگر او قرو کین قبلاً کور بو دوخوآدیدی و اونه بوگفتیدی: (در حضوره خدا بوگو کی حقیقته 
ی آمآن دآنیم کی اون مردی گناهکاره!» 

جواب بده: «اون گناهکار ایسه یا نی‌یه نأنم. ایچی‌یه دنم کی کور بوم ولی الأن دینم!» 

۴ وورسه‌ییدی: «تی آمره چی بوکوده؟ چوطو ی چشمأنه بازه کوده؟» 

۲ جواب بده: «من کی شمره بوگفتم. ولی شومن گوش ندییدی چره خوآییدی دوباره بیشنوید؟ مگر شومأنم 
خوآییدی اونه شاگرد بیبید؟» 

۸ اوشأن اونه فحش بدییدی و بوگفتیدی: «تو خودت اونه شاگردی! آمآن موسی شاگردیم! ۲٩‏ آمآن دآنیم کی خدا 
موسی آمره حرف بزه. اما نآنیم ا شخص کویه‌شینه.» 

"او مرد در جوابه اوشأن بوگفته: «جایه تعجبه در حالی کی می چشمأنه بازه کوده نأنیدی از کویه بمو! ۲"ولی 
آمآن دآنیم کی خدا گناهکارآنه دعایه نیشنوه. اما اگر کسی خداترس ببه و اونه خوآسته‌یه انجام بده خدا اونه دعایه 
ایشنوه. "از بنیاده عالم تا الان کسی نیشئوسته اینفر کوره مادرزاده چشمأنه بازه کوده بی. ۳۳اگر آ مرد از طرفه 
خدا نوبو» از اون کاری برتمویی.» 

اسان در جوابه اون بوگفتیدی: «تو سر تا پا در گناه به دنیا بمویی! الأن آمّره درس دئن دری؟» پس اونه 
بیرونه کودیدی. 

وختی عیسی بیشنوسته کی او مرد بیرونه کودیدی اونه پیدا بوکوده و از اون وّورسه: «آیا به انسانه پسر 
ایمان داری؟» 

۶ جواب بده: «ای سرورء وگو کن ایسه تا اونه ایمان بأورم.» 

۲"عیسی اونه بوگفته: «تو اونه بیده‌یی! اون هونی ایسه کی الأن تی آمره حرف زئن دره.» 

بوگفته: «ای سرور. ایمآن دآرم!» و عیسی جلو زانو بزه. 

*"عیسی بوگفته: «من داوریره به ا دنیا بُموم تا کورآن بیناء و بینایان کوره بید.» 

"۴ بعضی از فریسیان کی اونه آمره بيد وختی آنه بېشتوستىدى» وۆرسەيىدى: «آیا آمآنم کوریم؟» 

عیسی اوشأنه بوگفته: «اگر کور بید. گناهی نآشتیدی. ولی الآن کی ادعا کونیدی دینیدی. گناهکار باقی مأنیدی. 


یوحنا ۲۲-۱:۱۰ ۱۸ 


چوپانه خوب 
۱ «آمین. آمین. شمره گم. کسی کی از در وارده طویله‌یه گوسفندآن نبه, بلکی از رایه دیگر وارد ببه» دوزد 
و راهزنه. ۲ امّا اونی کی از در وارده به» چوپانه گوسفندآنه. " دربان در اونه‌ره بازه کونه و گوسفندآن اونه 
آوازه ایشنویدی. اون خو گوسفندآنه به نام دوخوأنه و اوشأنه بیرون بره. ۲ وختی تمامه خو گوسفندأنه بیرون بره» جلوتر 
از اوشأن قدم اوسه و گوسفندآن اونه دونبالسر شیدی. چونکی اونه صدایه شنأسیدی. "اما هرگز بیگانه دونبالسر 
نیشیدی» بلکی از اون فرار کونیدی» چونکی اونه صدایه نشنآسیدی.» 

*عیسی آ مثله اوشأن‌ره بوگفته. امّا نفهمستیدی کی اوشأنه چی گفتن دره. 

۲ پس ایدفعه دیگر اوشأنه بوگفته: «آمین» آمین» شمره گم من گوسفندآنه‌ره (در) ایسم! ۸اوشانی کی از من پیشتر 
بموییدی همگی دوزد و راهزنید. امّا گوسفندآن اوشأنه حرفه گوش نوکودیدی. من «در» ایسم! هر کی از می راه وارد 
ببه» نجات پیدا کونه و آزادأنه بودورون آیه و بیرون شه و چراگاه پیدا کونه. "۲ دوزد نأیه» مگر آنکی دوزدی بوکونه و 
بوکوشه و نابود بوکونه. من بُموم تا آشأن زندگی‌یه آبدی پیدا بوکونید و از او زندگی‌یه آبدی به فراوانی بهره ببرید! 

۱ «چوپانه خوب من ایسم! چوپانه خوب خو جانه گوسفندآنه‌ره نهه. " کارگر چوپانه مأنستن نی‌یه و گوسفندآن 
اونه‌شین نی‌ییدی. هر وخت بیدینه گرگ آمون دره. گوسفندآنه وله کونه و فرار کونه و گرگ گوسفنداآنه حمله کونه و 
وه ره رن ی MTC‏ ی تا تسوت که ان ره 
می گوسفندآنه شنأسم و می گوسفندآن مره شنأسیدی. ٩‏ هوطو کی پثر مره شنأسه. منم پثره شنأسم. من می جانه 
گوسفندآنه‌ره نهم. " گوسفنداآنه دیگریيم دارم کی از ا طویله نی‌ییدی. اوشأنه باید بأورم و اوشآن می صدایه گوش 
کونیدی. اون وخت ایتاً گله بیدی با ایتاً چوپان. ۷۷ پش هَنه وستی مره دوست دأره کی من می جانه نهم تا اونه 
تشن فیگیرم. هیچکس اونه از من فینگیره. بلکی من به ميل خودم اونه فدم. اختیارشه دارم کی فدم و اختیارشه 
دارم کی اونه پس فیگیرم. آً حکمه از می پثره فیگیفتم.» 

به دلیله اً حرفأن ایدفعه دیگر یهودیأنه میأن اختلاف دکفته. " خیلی‌یأن از اوشأن بوگفتیدی: «اون دیوبزه و 
دیوآن‌یه. چره اونه حرفأنه گوش کونیدی؟» "اما دیگرآن بوگفتیدی: «آشأن ایتاً دیوبزه حرفأن نییه. آیا دیو تأنه 
کورآنه چشمأنه بازه کونه؟» 


بهودیآن عیسایه به عنوانه مسبح قبول نوکونیدی 

۳ زمان برگزاری عیده وقف اورشلیمه میآن فرسه بو. زمستان بو "و عیسی معبده میأن. ایوانه سلیمانه مین 
راه شویی. ۴ بهودیآن اونه دور جمح بوستیدی و بو گفتیدی: «تا ۳3 خوآیی مره شکه ميان بداری؟ اگر مسیح 
ایسی. آمّره آشکارا بوگو.» 

۳ عیسی جواب بده: «شمره بوگفتم. اما باور نوکونیدی. کارآیی کی من به نام می پثر کونم. مره شهادت دیهیدی. 
اما شومأن ایمأن نآوریدی, چونکی از می گوسفندآن نی‌بیدی. ۷" می گوسفندآن» می صدایه گوش کونیدی. من 
اوشانه شنآسم و اوشآن می دونبال آییدی. "من اوشأنه زندگییه آبدی بخشم و يقیناً هرگز هلاکه نیبیدی و کسی 
اوشأنه از می دست نتأنه بدوزده. ٣‏ می بن کن اوشأنه مره ببخشه. از همه پیله‌تره و هیچکس نتأنه او شانه از می 
پثره دست بدوزآنه. فن و پثر ایتأییم.» 

"اون وخت ایدفعه دیگر بهودیآن سنگ اوسّدیدی تا اونه سنگساره کونید. ۲۲ عیسی اوشأنه بوگفته: «کارآیه خوبه 
زیادی از می پثر شمره نیشن بدم. بخاطره کویتاً خوآییدی مره سنگساره کونید؟» 


۱۹ یوحنا ۳۳:۱۰ ۱۹:۱۱ 


۳"جواب بدییدی: «بخاطره کاره خوب نییه کی تره سنگسار کونیم. بلکی بخاطره آنکی کفر گی. چونکی 
انسانی و خودته خدا خوآنی!» 

عیسی اوشأنه بوگفته: «مگر در شیمی تورات تمو کی خدا بوگفته. شومآن خدایآنید؟ ۳۵ هیچ قسمتی از کیتابه 
مقدس از اعتبار ساقطه نیبه. اگر اوشأنی کی کلامه خدا اوشأنه فرسه. خدایأن خوآنده بیبید. ۲۶ چوطو تأنیدی کسی‌به 
کی پثر اونه وقف بوکوده و به دنیا اوسه کوده بیگید کی: «کفر گه» تنها به ا خاطر کی بوگفتم خدا پسرم؟ ۳گ 
می پتره کارآنه بجا نآورم. می کلامه باور نوکونید. اما اگر بجا آورم» حتی اگر می کلامه باور نآریدی» دسته کم به 
اونه کارآن ایمآن بآورید تا بدآنید و باور بدآرید کی پثر در منه و من در پثر.» "اون وخت ایدفعه دیگر خوأستیدی 
کی اونه گرفتاره کونید. ولی از اوشأنه دست در بوشو. 

بعد از اون عیسی به او طرفه رود آردن: اویه کی یحیی قبلاً تعمید دیی» بوشو و اویه بیسه. ۲۱ خیلی‌یآن عیسی 
ورجه بموییدی. اوشآن گفتیدی: «هرچند کی یحیی هیچ معجزه‌یی نوکوده. ولی هر اونچی کی درباره‌یه ‏ شخص 


بوگفته. حقیقت دآشتی.» ""پس خیلی‌یآن اویه به عیسی ایمآن بآوردیدی. 


ایلعازر مردن 


مردی ایلعاژر نام مریض بو. اون از مردمأنه بیت‌عنیا بو» دهی کی مریم و اونه خواخور مارتا اویه‌شین بید. 
۱ ۱ "مریم او زنی بو کی عیسی پایآنه معطر بوکوده و خو گیسه آمره اونه خوشکه کوده. اونه برر ایلعازر مریضه 
بوسته بو. "پس ایلعازر خواخورآن» عیسی‌ره پیغام بدییدی و بوگفتیدی: «ای سرور. تی دوست عزیز مریضه.) 
"عیسی وختی آخبره بیشنوسته بوگفته: « مریضی مرگه آمره به آخر نرسه. بلکی خدا جلاله وستی‌یه. تا خدا پس 
توسطه اونه مریضی جلال پیدا بوکونه.» *عیسی مارتا و اونه خواخور و ایلعارر دوست دآشتی. پس وختی بیشنوسته 
کی ایلعازر مریضه دو روز دیگرم در جایی کی ایسه بو بیسه. 
بعد از اون خو شاگردآنه بوگفته: «بآیید بازم به بهودیه بیشیم.» 
^اونه شاگردآن بوگفتیدی: «اوستاد چند روز پیش بو کی بهودیآن خوآستیدی تره سنگساره کونید. تو بازم 
خوآیی اویه بیشی؟» 
!عیسی جواب بده: «مگر هر روز دوازده ساعت نی‌یه؟ اونی کی در روز راه شه لغزش نوخوره. چونکی نوره 
آ دنیایه دینه. "اما اونی کی در شب راه شه لغزش خوره. چونکی نوری ناره.» بعد از حرفأن» اوشأنه بوگفته: 
«آمی رفق ایلعازر خوفته. اما شوتون درم تا اونه بیداره کونم.» 
"پس شاگردآن اونه بوگفتیدی: «ای سرور. اگر خوفته. خوره خوره خوب به. 
زه‌یی. در حالی کی اونه شاگردآن فکر کودیدی کی گه اون خوفته. 
۴ اون وخت عیسی آشکارا اوشأنه بوگفته: «ایلعازر بمّرده. ‏ شیمی وستی خوشحالم کی اویه نیسه بوم» تا انمان 


۱۱ 


ما عیسی از اونه مرگ حرف 


بآورید. اما الأن اونه ورجه بیشیم.) 


* پس توما کی به دوقولو معروف بو شاگردآنه بوگفته: «بأیید آمآنم بیشیم و اونه آمره ۳ 
عیسی» قیامت و حیاته 


۷ وختی عیسی اویه فرسه» بفهمسته کی چهار روز ایلعازر قبره مین بنه‌ییدی. ٣‏ بیتعنیا حدوداً سه کیلومتر 
اورشلیمه آمره فاصله دآشتی. *" بهودیآنه زیادی مریم و مارتا ورجه بُمو بید تا اوشأنه بخاطره مرگه ایلعازر تسلی 


۳۴:۰ تورات. کیتابه مزمور» بابه ۲ آیه ۶. 





یوحنا ۲۰:۱۱ ۴۷ .۲ 


بدید. ""پس وختی مارتا بیشنوسته کی عیسی اویه آمون دره. اونه استقبال بوشو. امّا مریم خانه مین بیسه. 
"مارتا عیسایه بوگفته: «ای سرور, اگر آیه بیسه بی» می برآر تمردی. "اما دأنم کی الآن اگر هر چی از خدا 
بخوآیی. تره فده.» 

عیسی اونه بوگفته: «تی برآر زنده به.» 

۴مارتا اونه بوگفته: «دآنم در روز قیامت زنده به.» 

عیسی بوگفته: «قيامت و حیات من ایسم. اونی کی مره ایمآن بآوره. حتی اگر بیمیره بازم زنده به. *" و هر کی 
زنده‌یه و مره ایمأن دار یقیناً تا آبد نیمیره. آیا آنه باور کونی؟» 

مارتا بوگفته: «بلء. ای سرور من ایمأن درم کی تو ایسی مسیح. خدا پسس اونی کی بأید به جهان بمو 
بی.) 

۸ آنه بوگفته و بوشو خو خواخور مریمه دوخواده و خلوتی اونه بوگفته: «اوستاد آیه ایسه و تره دوخوآنه.» 
“مریم وختی آنه بیشنوسته. بدونه معطلی ویريشته و اونه ورجه بوشو. ""عیسی هنوز وارده دهکده نوبوسته بو 
بلکی جایی ایسه بو کی مارتا اونه ملاقات بوکوده بو. "یهودیأنی کی مریمه آمره خانه میأن ایسه بید و اونه تسلی 
دییدی» وختی بیده‌ییدی کی مریم عجله آمره ویریشته و بیرون بوشو. اونه دونبالسر بوشوییدی, فکر کودیدی 
کی قبره سر شوئون دره تا اویه گریه و زاری بوکونه. ""وختی مریم اویه فرسه کی عیسی ایسه بو اونه بيده 
و اونه پا زیر بکفته و بوگفته: «ای سرور اگر آیه پیسه بی. می برآر نمردی!» ""وختی عیسی. گریه و زاریه 
مریم و یهودیأنی کوخ اونه آمره همرآه بيده بيده اونه روح آشفته و سخت منقلبه بوسته. "٣‏ وورسه: «اونه کویه 
بنه‌ییدی؟) 

بوگفتید: «ای سرور بیاً و بیدین.» "عیسی گریه بوکوده. "پس بهودیآن بوگفتیدی: «بیدینید چقدر اونه 
دوست داشش :۷ اما بعضییأن بوگفتیدی: «آیا کسی کی او مرد کوره چشمأنه بینا بوکوده» نتأنستی ایلعازر مرگه 
جلویه بیگیره؟» 

ایلعازر زنده بوستن 

۸" بعد از اون. عیسی, در حالی کی باز آشفته بو» قبره سر بمو. قبر غاری بو کی اونه دهأنه رو سنگی بنه 
بید. ""بفرماسته: «سنگه اوسنید.) 

مارتا میّت خواخور بوگفته: «ای سرور. الان د بوه بد دهه چونکی چهار روز بوگذشته.» 

""عیسی اونه بوگفته: «مگر تره نوگفتم کی اگر ایمآن بآوری. خدا جلاله دینی؟» ۲۱ پس سنگه اوسّدیدی. اون 
وخت عیسی آسمانه نیگاه بوکوده و بوگفته: «پثر تره شکر کونم کی مره بیشنوستی. "من دأنستیم کی همیشه 
مره ایشنوی. امّا آنه کسآنی وستی بوگفتم کی در آیه ایسه‌ییدی تا ایمآن بآورید کی تو مره اوسه کودی.» "آنه 
بوگفته و بعد از آن. صدایه بلنده آمره دوخوآده: «ایلعازر بیرون بیاً!» پس او میّت کی اونه دست و پایه کفنه 
آمره دَوّسته بيد و اونه صورته ایتا دستماله آمره بپوشأنه بید» بیرون بمو. عیسی اوشأنه بوگفته: «اونه بازه کونید 


و وئلید بشه.» 
عیسی قتله توطئه 


پس خیلی از یهودیآنی کی به دثنه مریم بمو بيد و عیسی کاره بيده بید. اونه ایمآن بآوردیدی. اما 
بعضی‌یآن بوشوییدی فریسیأنه ورجه و اوشأنه از اونچی کی عیسی بوکوده بو خبر بدییدی. ۷" پس سرأنه کاهنآن 


۳۱ یوحنا ۴۸:۱۱ ۱۳:۱۲ 


و فریسیآن بینیشتیدی و مشورت بوکودیدی. بوگفتیدی: «چی بوکونیم؟ ا مرد معجزاته زیادی ظاهره کونه. ۲ اگر 
وئلیم اون. هوطو پیش بشه. همه به اون ایمآن آوریدی و رومیان آییدی و آمکانه و آ قومه از آمی دست بیرون 
آوریدی.» 

اما ایتاً از اوشأن کی اونه نام قیافا و در او سال کاهن اعظم بو دیگرآنه بوگفته: «شومآن هیچی ناآنیدی. 
"*فکر نوکونید صلاح آنه کی اینفر قومه وستی بیمیره» تا آنکی تمامه مردم نابوده بید.» اما آ حرف از خودش 
نوبو» بلکی چون در او سال اون کاهن اعظم بو آطو نبرّت بوکوده کی عیسی قومه وستی میره. نه تنها قومه 
وستی. بلکی برای جمع کودن و ایتا بوستنه خدا زأکأن کی پراکنده‌ییدی. "بعد از او روز اونه قتله توطئه‌یه 
دیچه‌ییدی. 

"از اون به بعد. عیسی آشکارا د بهودیانه میآن رفت و آمد نوکودی» بلکی به شهری کی اونه نام افرایم بو در 
ناحیه‌یی نزدیکه بیابان بوشو و خو شاگردآنه آمره اویه بیسه. 

وختی بهودیأنه عیده پسخ نزدیکه بوسته. عده زیادی از جاهایه مختلف به اورشلیم بوشوییدی 
تا رسمه تطهیر کودنه قبل از سخ بجا بآورید. "*اوشآن به دونبال عیسی بيد وختی معبده صحن 
میأن ایسه بید» همدیگره گفتیدی: «چی فکر کونیدی؟ آیا اصلاً عیده‌ره نأیه؟» اما سرأنه کاهنآن 
و فریسیآن دستور بده بید کی هر وخت کسی بدأنه عیسی کویه ایسه» خبر بده تا اونه دستگیر 
بوکونید. 


عیسی ندهین 
۲ ۱ شیش روز قبل از عیده پسخ. عیسی به بیت‌عتیاء جایی کی ایلعازر زندگی کودی. بُمو؛ هونی کی عیسی 
اونه از مرده‌یأنه ميان رده کوده بو. "در اويه به افتخاره عیسی شام بدییدی. مارتا پذیرایی کودی و 

ایلعازر از جمله کسآنی بو کی اونه آمره سفره سر نيشته بو. "اون وخت» مریم عطره گران قیمتی‌یه کی از سنبله 
خالص و حدوداً نیم لیتر ہو بیگیفته و عیسی پایأنه معطره کوده و خو گیسأنه آمره اونه پایه خوشکه کوده. تا 
جایی کی خانه پر از عطر بوبوسته بو. "اما بهودایه اسخریوطی. ایتاً از عیسی شاگردآن کی بعداً اونه به دشمن 
تسلیمه کوده. بوگفته: *«چره ‏ عطره سیصد دینار نوفروختیدی تا اونه پوله فقیرآنه فدید؟» *اون آنه. فقی رآنه وستی 
نوگفتی. بلکی به آخاطر گفتی کی خودش دوزد بو. اون مسئوله دخل و خرج بو و از پولی کی اونه ورجه به 
بید. دوزدی کودی. 

"ین غنشی بو گفاقه: «اونه به حاله خودش بنید. چونکی آ عطره می روز دفن کودنه‌ره بدآشته بو. 4فقیرآنه هميشه 
شیمی آمره دآریدی. اما مره همیشه نآریدی.» 

*عده زیادی از بهودیآن چون بیشئوستیدی عیسی اویه ایسه بموییدی تا نه فقط عیسایه 
بلکی ایلعازرم گر ژنده بوکوده بو بیدینید. ین سرآنه کاهنآن تصمیم بیگیفتیدی تا ایلعازرم 
بوکوشید. ۱چونکی باعث بوبوسته بو کی خیلی از بهودیآن از اوشآن دوره بيد و به عیسی ایمآن 
بآورید. 


عیسی پادشاه مأنستن وارده اورشلیم به 


۲ صبحه دم جمعیته زیادی کی عیدهره بُمو بید. وختی بیشنوستیدی عیسی به اورشلیم آمون دره ۳" نخله درخته 
شاخه‌یآنه به دست بیگیفتیدی و اونه پیشواز بوشوییدی. اوشآن فریادزنان گفتیدی: 


یوحنا ۱۴:۱۲ ۳۳ ۳۲ 


«هوشیعانا!* 
مبارکه. اونی کی به نام خداوند آیه! 
مبارکه. اسرائیله پادشاه!» 
"اون وخت عیسی کره الاغی‌یه پیدا بوکوده و اونه سواز بوسته؛ هوطو کی بینیويشته بوبوسته بو: 
۳ «نواترسن! ای صهیون دخت 
بیدین» تی پادشاه 
کره الاغه سر سواره آمون دره!» 

۶ اونه شاگردآن اوّل ‏ چیزآنه نفهمستیدی. امّا وختی عیسی جلال پیدا بوکوده. به یاد بآوردیدی کی آ چیزآن همه 
دربارهیه اون بینیويشته بوبوسته بو. هوطویی کی مردم اونه آمره بوکوده بید. 

۷ وختی عیسی ابلعازرٌ دوخوآده و زنده کوده و از قبر بیرون بورد جماعته زیادی اویه ایسه بید. اوشأن او 
چیزی کی بیده بید شهادت دّییدی. ۳ خیلی از مردم به هه دلیل اونه پیشواز بوشوییدی. چونکی بیشنوسته بيده چه 
معجزه‌یی از اون ظاهره بوسته بو. پس فریسیآن همدیگره بوگفتیدی: «بیدینید کی شومآن راه به جایی نبریدی. 
نیگاه بوکونید تمامه دنیا اونه دونبال بوشوییدی!» 


یونانیآن به دونباله عیسی ملاقاتیدی 

"از کسآنی کی عبادته‌ره به عید بمو بید. تعدادی یونانی بید. ۱" اوشآن فیلیپسه ورجه بموییدی کی اهله 
بیت‌صیّدایه جلیل بو. اونه بوگفتیدی: «ای سرور خوأییم عیسایه بیدینیم.» ۲۲ فیلیپس بّمو و آندریاس بوگفته و اوشآن 
هر دوتاً بوشوییدی عیسایه بوگفتیدی. 

۳ عیسی اوشأنه بوگفته: «وخته جلال پیدا کودنه انسانه پسر فرسه. ۳" آمین. آمین. شمره گم. اگر دانه گندم خاکه 
مین نکفه و نیمیره. تنها مأنه اما اگر بیمیره» بار زیاد آوره. " کسی کی خو جانه دوست بدآره اونه از دست 
دهه امّا کسی کی درآ دنیا از خودشه جان نفرت بدأره» اونه تا زندگی‌یه آبدی حفظ کونه. ۶ اونی کی بخوأیه مره 
خدمت بوکونه. بآیستی از من پیروی بوکونه. و جایی کی من ایسم. می خادمم اویه ایسه. کسی کی مره خدمت 
بوکونه. می پثر هم اونه سربلنده کونه. 


عیسی از خودشه مردن حرف زنه 

۷ ان می جان در اضطرابه. چی بگم؟ آیا بگم» «پثر! مره از آساعت آزاده کون؟ امّا به هه دلیل من به 
آ وخت فرسم. کر تی نام جلال بدن!» 

اون وخت ندایی از آسمان فرسه کی: «جلال بدم و بازم دهم!» "٩‏ پس مردمی کی اویه ایسه بيد آنه بیشنوستیدی 
و بوگفتیدی: «رعد بو!) دیگرآن بوگفتیدی: «ايتاً فرشته اونه آمره حرف بزه.) 

""عیسی بوگفته: « ندا شیمی وستی بو نه می وستی. "الان زمانه دافری‌به | دنیایه؛ الان ره دنا بیرون 
"و من» وختی کی از زمین بلنده بم همهیه به طرفه خودم آورم.» ۳ اون | حرفانه آمره. اشاره به مرگی 
بوکوده کی اونه انتظاره دآشتی. 


توده به. ۲ 


۴ کلمه‌یه «هوشیعانا» در زبانه عبری «نجات بده» معنی دهه. ازا کلمه موقعه حمد و ستایش استفاده کودیدی. تورات. کیتابه مزمور. 
بابه ۰۱۱۸ آیاته ۲۵ و ۲۶. 


۲ تورات. کیتابه زکریا؛ بابه ٩‏ آیه .٩‏ 





۳۳ یوحنا ۳۴:۱۲ ۱:۱۳ 


۴"مردم بوگفتیدی: «طبق اونچی کی از تورات بیشنوستیم. مسیح تا آبد باقی مأنه» پس چوطویه کی گه انسانه 
پسر بأید بلنده به؟ ان پسر کی‌یه؟» 

۵ عیسی آشأنه بوگفته: «تا مدته کمی نور شیمی آمره ایسه! پس تا مذتی کی هنوز نوره دآریدی. راه بیشید. 
مبادا کی تاریکی شمره بیگیره. اونی کی تاریکی ميان راه شه نا کویه شوئون دره! ۴ نا زمانی کی نوره دآریدی. 
به نور ایمآن بآورید. تا نوره زأکأن بیبید.» 


وختی | حرفأنه بزه» از اویه بوشو و خودشه از اوشآن پنهانه کوده. 


مردمه بی‌ایمأنی 
۲ با اونکی عیسی معجزاته زیادی اوشأنه چشمانه جلو انجام بده بو به اون ایمآن نأوردیدی. هته وستی اشعیایه 
نبی پیشگوییء ابته به کی بوگفته بو: 
«(کی‌یه. ای خداوند کی آمی پیغامه باور بوکونه. 
و کی‌یه کی قدرته خداوند* اونه‌ره آشکاره بوسته؟» 
"هوطو کی [شغایه نبی خودش در جایه دیگر بوگفته. اوشآن نتانستیدی ایمان بآورید چونکی: 
اون اوشأنه چشمانه کور 
و اوشأنه دیلانه سخته کوده. 
تا خوشأنه چشمأنه آمره نیدینید 
و خوشأنه دیلانه آمره نفهمید. 
و وأنگردید تا اوشأنه قفا بدم.» 
۲ اشعیا به ‏ خاطر آنه بوگفته چونکی اونه جلاله بيده و درباره‌یه اون حرف بزه. 

۳ با آنکی حتی خیلی از حاکمأنه قوم عیسایه ایمآن بآوردیدی. امّا از ترسه فریسیآن. خوشأنه ایمأنه اقرار نوکودید. 
نوکونه کی اوشأنه از کنیسه بیرونه کونید. "۲ چونکی تعریفه مردمه بیشتر از تعریفه خدا دوست دآشتیدی. 

۳ اون وخت عیسی با صدایه بلند بوگفته: «هر کی به من ایمان بأوره» نه به من بلکی به او کسی کی مره اوسه 
کوده ایمآن بآورده. هر کی مره دینه. اونی‌یه دینه کی مره اوسه کوده. من ایتا نوره مأنستن به جهان بموم تا هر 
کی به من ایمان بأوره» تاریکی میأن نیسه. اگر کسی می حرفأنه بیشنوه ولی از اون اطاعت نوکونه. من اونه داوری 
نوکونم» چونکی نموم تا مردمه دنیایه داوری بوکونم. بلکی بّموم تا اوشأنه نجات ببخشم. ۲ کسی کی مره ردّه کونه 
و می حرفنه قبول نوکونه. ایتا داوره دیگر ایسه؛ هو حرفآنی‌یه کی بوگفتم. در روز آخر اونه محکومه کونه. ٩‏ چونکی 
من از طرفه خودم حرف نزنم. بلکی پئری کی مره اوسه کوده. مره دستور بده کی چی بگم و از چی حرف بزنم. "*و 
من دآنم کی اونه دستور زندگی‌یه آبدی‌یه. پس اونچی‌یه کی من گم هو چیزی ایسه کی پتر برگفته کی من بگم.» 


شاگردآنه پایه شوستن 
۳ ۱ ایروز قبل از عیده پسخ. عیسی دآنستی اونه وآگردستنه موقع از آ دنیا به پئره ورجه فرسه» خو کسأنه کی 


آدنیا مین دوست دآشتی, تا حده کمال محبت بوکوده. 


YA:IY*‏ در پونانی: (خداونده بازو.) یعنی قدرتی کی نجات بخشه 


۲ تورات. کیتابه اشعیاء بابه ۵۳ آیه ۱. 
۲ تورات. کیتابه إشعیاء بابه ۶ آیه ۱۰. 





یوحنا ۲۷-۲:۱۳ ۲۴ 


وخته شام بو, ابلیس قبلاً هودایه اسخریوطی. شمعون پسره دیله میأن بنه بو کی عیسایه تسلیمه دشمن 
بوکونه. "عیسی کی دآنستی پثر همه چیزه اونه دست بیسپرده و از اونه ورجه بمو و اونه ورجه شوئون درم 
"از شام سر ويريشته و خو ردایه از تن بیرون بآورده و ايتا حوله اوسّده و به خو کمر دَوّسته. "بعد ایتاً لگنه 
ميان آب دوکوده و شروع بوکوده خو شاگردآنه پایه شوستن و اوشأنه پایه او حوله آمره 1 خو کمره دور 
دوسته بو خوشکه کوده. *وختی به شمعون پطرس فرسه. اون عیسایه بوگفته: «ای سرور» تو خوآیی می پایه 
بوشوری؟) 

عیسی جواب بده: «الأن از درک اونچی کی کودن درم ناتوانی. اما بعداً فهمی.» 

*پطیس اونه بوگفته: «مرگزا تو هرگز می پاینهنوشوری! 

عیسی جواب بده: «تا تره نوشورم. از من سهمی نبری.» 

پس شمعون پطرس بوگفته: «ای سرور نه فقط می پایأنه. بلکی می دستآن و می سره هم بوشور!» 

عیسی جواب بده: «اونی رن حمام بوکوده. سر تا پا نمیزه. د شوستن احتیاج تاره بجز اونه پایآن. بله. 
شومأن پاکیدی. امّا نه همه.» ١‏ چونکی دآنستی چه کسی اونه تسلیمه دشمن کونه و بخاطره آن بوگفته: «شومأن 
همه پاک نی‌ییدی.» 

۲ بعد از آنکی عیسی اوشأنه پایأنه بوشوسته. خو ردایه دوکوده و بازم شام سفره سر بینیشته. اون وخت از اوشأن 
وورسه: «آیا بفهمستیدی کی شمره چه کاری انجام بدم؟ ۳ شومآن مره اوستاد و سرور دوخوآنیدی, و درستم گیدی؛ 
چونکی هطو ایسم. "پس اگر من کی شیمی اوستاد و سرورم. شیمی پایأنه بوشوستم. شومآن هم بايد همدیگره 
پایانه بوشورید. من ۱ کاره امره شمره سرمشق بنم تا شومانم هطو رفتار بوکونید 1 من شیمی امره بوکودم. 
۶ آمین» آمین. شمره گم نه غلام از خو ارباب بزرگتره نه فرستاده. از خودشه فرستنده! ۷ الان آشأنه دآنیدی. 
خوش بحاله شومآن کی اگر آشأنه انجام بدید. 


پیشگویی بهودا خیانت 


۳ «اونچی کی گفتن درم دربارهیه همه‌یه شومآن نی‌یه. من اوشآنی کی انتخاب بوکودم. شنأسم. امّا آ گفته‌یه 
کیتابه مقدس بأید ثابت ببه کی: «می همسفره می آمره به دشمنی ویریزه.» *" پس الان قبل از آنکی اتفاق دکفه. 
شمره گم تا زمانی کی اتفاق دکفه. ایمأن بأورید کی من ایسم. "آمین. آمین. شمره گم هر کی کسی‌به 
کی من اوسه کونم قبول بوکونه. مره قبول بوکوده. و هر کی مره قبول بوکونه. اونه کی مره اوسه کوده. قبول 
بوکوده.» 

۲ عیسی بعد از آنکی آنه بوگفته. در روح منقلبه بوسته و آشکارا بوگفته: «آمین. آمین. شمره گم. ایتا از شومآن 
مره به دشمن تسلیم کونه.» 

" شاگردآن همدیگره نیگاه بوکودیدی و در تعجب بید کی ا حرفانه درباره‌یه کی گفتن دره. ایتا از شاگردآن 
کی عیسی اونه دوست دآشتی, اونه سینه ورجه تکیه بده بو. ۴" شمعون پطرّس اشاره آمره از اون بخوأسته تا از 
عیسی وورسه اونه منظور کی‌یه. ۲۶ 
اون کی‌یه؟» 


عیسی جواب بده: «اونی‌یه کی آ لقمه نانه بعد از آنکی کاسه میأن زنم و اونه فدم.» و اون وخت. لقمهیه 


پس اون کمی عقب بوشو و به عیسی سینه تکیه بده و بوگفته: «ای سرور 


کاسه ميان بزه و اونه به بهودا؛ شمعون اسخریوطی پسر فده. ۷" بهودا وختی لقمه‌یه فیگیفته. او لحظه شیطان وارده 


۴ به بابه ۸ آیه ۲۴ نیگاه بوکونید. 





۲۵ یوحنا ۲۸:۱۳ ۱۴:۱۴ 


اون بوبوسته. اون وخت عیسی اونه بوگفته: «اونچی کی خوآیی انجام بدی» زودتر انجام بدن.» ”اما هیچکس از 
کسآنی کی سفره سر نیشته بيده عیسی منظوره نفهمستیدی. ۳ بعضی‌یآن فکر کودیدی چونکی یهودا مسئوله دخل 
و خرجه عیسی اونه گه کی اونچی کی عیده‌ره لازمه بیهینه یا آنکی فقی رآنه چیزی فده. "بعد از فیگیفتنه لقمه 


یهودا بدونه معطلی بیرون بوشو و شب بو. 


پیشگویی‌به پطرس انکار 


"بعد از آنکی بهودا بیرون بوشو. عیسی بوگفته: «الآن انسانه پسر جلال پیدا بوکوده. و خدا هم در 
اون جلال پیدا بوکوده. "۲اگر خدا در اون جلال پیدا کوده. پس خدايم اونه در خودش جلال دهه و 
اونه بدونه معطلی جلال دهه. "عزیزآن مدته کمی شیمی آمره ایسم. می دونبال گردیدی. هوطو کی 
بهودیأنه بوگفتی الانم شمره گم کی او جایی کی من شوئون درم شومآن نتأنیدی بأیید. "شمره ایتا 
حکمه جدید فدم. و اون آنه کی همدیگره دوست بدآرید؛ هوطویی کی من شمره دوست دآشتيم. شومأنم 
بأید همدیگره دوست بدآرید. "از هه محبتی کی شومأن همدیگره کونیدی. همه فهمیدی کی شومآن می 
شاگردیدی.» 

شمعون پطرّس بوگفته: دای سرون: کوبه شوئون درزی؟» 

عیسی جواب بده: «تو الان جایی کی من شوئون درم نتًنی می دونبال بأیی. امّا بعداً می دونبال آیی.» 

۲ پطرزس بوگفته: «ای سرور» چره الأن نتأنم تی دونبال بایم؟ من می جانه تی رایه وستی تهم.» 

"عیسی بوگفته: «آیا در رایه من تی جانه نهی؟ آمین. آمین» تره گم. قبل از آنکی خروس بخوآنه تو مره 
سه بار انکار کونی.» 


عیسی. تنها رایی ایسه به سمت پئر 
«شیمی دیل نیگران نبه! به خدا ایمآن بدآرید. به منم ایمأن بدآرید. "می پثره خانه مین منزل زیاده. وگر نه 
۱۳ شمره گفتیم. شوئون درم تا جایی شمره حاضره کونم. "اون وخت کی بوشوم و جایی شمره حاضره کودم؛ 
آیم و شمره می ورجه برم؛ تا جایی کی من ایسم شومأنم بیسید. "جایی کی من شوئون درم» او رایه دآنیدی.» 
توما اونه بوگفته: «آمن حتی نأنیمی کویه شوئون دری. پس چوطو تأنیم رایه بدآنیم؟» 
*عیسی اونه بوگفته: «راه و راستی و حیات من ایسم. هیچکس می پثره ورجه نأیه مگر به واسطه‌یه من. ۲اگر مره 
شناختیدی, می پثرم شنآختیدی. اما بعد از آن» اونه شنأسیدی و اونه بیده‌ییدی.» 


1 


بعد 


2 


*فیلیپس اونه بوگفته: «ای سرون پثره آَمره نیشأن بدن هن آمّره کافی‌به.» 

عیسی اونه بوگفته: «فیلیپس» خیلی وخته کی شیمی آمره ایسم هنوز مره نشنآختی؟ کسی کی مره بیده پثره 
بیده. پس چوطو ایسه کی گی پتره آمّره نیشآن بدن؟ "آیا باور نآری کی من در پئرم و پثرم در من؟ حرفأنی 
کی من شمره گم از خودم نی‌یه. بلکی از پثری‌یه کی در من ساکنه. اونه کی خو کارآنه به انجام رسأنه. ۱۱ حرفه 
کی من گم باور بوکونید کی من در پثرم و پثرم در من؛ وگر نه اونه کارآنه وستی باور بوکونید کی من در پثرم 
و پرم :در من: 

۲ «آمین» آمین» شمره گم. اونی کی به من ایمآن بدأره» اونم کارآنی کی من کونم انجام دهه. و حتی کارآنه بزرگتر 
از اونم انجام دهه. چونکی من پثره ورجه شوئون درم. ۳و به نام من هر چیزی کی بخوآیید. من اونه انجام دهم تا 
پثر در پسر جلال پیدا بوکونه. " اگر چیزی به نام من بخوأیید من اونه انجام دهم. 


یوحنا ۸:۱۵-۱۵:۱۴ ۲۶ 


روحالقدسه وعده 


۵ گر مره دوست بدآرید. می احکامه دآریدی. ۴ و من از پثر خوآیم و اون پشتیبانه* دیگری شمره فده کی 
همیشه شیمی آمره پیسه. ۷" یعنی روحه راستی کی دنیا نتأنه اونه قبول بوکونه. چونکی نه اونه دینه و نه اونه شنأسه. 
اما شومآن اونه شنأسیدی. چره کی شیمی ورجه ساکنه به و در آینده شیمی مین ایسه. 

۸ «شمره ب یکس ننم. شیمی ورجه آیم. ۱٩‏ بعد از مدتی دنیا مره نیدینه. امّا شومأن مره دینیدی. چونکی من زنده‌یم 
شومآنم زندگی کونیدی. "در او روز فهمیدی کی من در پثر ایسم و شومآن در من و منم در شومآن. " اونی کی 
می احکامه بدأره و از اوشأن پیروی بوکونه» اون مره دوست دآره؛ و اونی کی مره دوست دأره می پئرم اونه دوست 
دآره و منم اونه دوست دآرم و خودمه اونه‌ره آاشکاره کونم.» 

" یهودا (نه اون هودایه اسنخریوطی) از اون وورسه: «ای سرور» چوطویه کی خوآیی خودته آمره آشکاره کونی. 
اما نه | دنیاره؟» 

۳ عیسی جواب بده: «اگر کسی مره دوست بدأره» می کلامه دآره. و می پئرم اونه دوست داره و آمأن اونه ورجه 
آییم و اونه آمره زندگی کونیم. ۲" اونی کی مره دوست ناره» می کلامم اطاعت نوکونه. و کلامه کی ایشنویدی از 
من نی‌یه. بلکی از پثرییه کی مره اوسه کوده. 

۳« چیزأنه تا الآن کی شیمی آمره ایسم. شمره بوگفتم. *امّا او پشتیبان یعنی روح‌القدس. کی پثر اونه به 
نام من اوسه کونه. اون همه چیزه شمره یاد دهه و هر اونچی کی من شمره بوگفتم. شمره به یاد آوره. ۷" شمره 
آرامش بجا نهم. می آرامشه شمره فدم. اونچی کی من شمره فدم اونی نی‌یه کی دنیا شمره فده. شیمی دیل نیگران 
و هراسان نبه. ۲ بیشنوستیدی کی شمره بوگفتم «من شوئون درم. امّا بازم شیمی ورجه آیم.» اگر مره دوست بدآشته 
بید. خوشحاله بوستیدی کی می پتره ورجه شوئون درم. چونکی پتر از من بزرگتره. "الان آنه قبل از آنکی چیزی 
پیش بأیه شمره بوگفتم. تا وختی کی اتفاق دکفه. ایمأن بآورید. "۳ وخته زیادی نمأنسته کی شیمی آمره حرف بزنې 
چونکی رئیسه آ دنیا آمون دره. اون هیچ قدرتی بر من نآره. "اما من کاری‌یه کونم کی پثر مره دستور بده تا دنیا 
بدآنه کی پثره دوست دآرم.* ویریزید. بیشیم. 


انگور درخته واقعی 
«انگور درخته حقیقی من ایسم و می پثر باغبأنه. ۲ هر شاخه‌یی کی از منه و میوه نآوره. می پثر اونه ووینه 
۵ ۱ و هر شاخه‌یی کی میوه آوره» اونه هرس کونه. تا زیادتر میوه بآوره. "شومن الأن بخاطره کلامی کی 
شمره بوگفتم پاکیدی. در من بمآنید. و منم در شومآن مأنم. چونکی شاخه نتأنه از خودش میوه بآوره مگر اینکه 
در درخت بمأنه شومأنم نتأنید میوه بآورید اگر در من نمأنید. 
٩«من‏ درخته انگور ایسم و شومأن اونه شاخه‌یآنیدی. کسی کی در من بمأنه و منم در اون. میوه‌یه زیادی آوره. 
چونکی بدونه من هیچی نتأنیدی بوکونید. *اگر کسی در من نمأنه. مثله شاخه‌یی ایسه کی اونه دور توّدیدی و 
خوشکه به. خوشکه بوسته شاخه‌یآنه جمع کونیدی و آتشه میأن تودیدی و سوزانیدی. "اگر در من بمأنید و می 
کلام در شومآن بمأنه هر چیزی کی بخوآیید و درخوآست بوکونید برآورده به. *می پثره جلال در آنه کی شومآن 
میوه‌یه زیادی بآورید و آطویی می شاگرد بیدی. 


پشتیبان کی هو روحه راستی در بابه ۱۵ آیه ۲۶ و بابه ۱۶ آیه ۱۳ کی روحالقدس ایسه. 
۳۱۰۱۴ يا: تا دنیا بدأنه کی پثره دوست دآرم و من کاری کونم کی پثر مره دستور بده. 





۳۷ یوحنا ۹:۱۵ ۱۱:۱۶ 


«هوطو کی می پثر مره دوست دآشتی. منم شمره دوست دأشتيم. در می محبت بمأنید. گر می احکامه 
بدآرید. در می محبت مآنیدی» هطو کی من می پثره احکامه بدأشتم و در اونه محبت مأنم. ١‏ حرفأنه شمره بوگفتم 
تا می شادی در شومأن بأیه و شیمی شادی کامل ببه. 

۲ «می حکم آنه کی همدیگره محبت بوکونید. هوطو کی من شمره محبت بوکودم. " بیشتر از آن محبتی وجود 
نآره کی کسی خو جانه فدایه خو دوستأن بوکونه. "می دوستان شومآنیدی. اگر اونچی کی شمره حکم بوکودم انجام 
بدید! * د شمره غلام دونوخوأنم» چونکی غلام از خو اربابه کارآن خبر نآره بلکی شمره می دوست دآنم. چونکی 
هر چی کی از می پثر بیشنوستم شمره از اون باخبر بوکودم. " شومآن نیبید کی مره انتخاب بوکودیدی بلکی من 
شمره انتخاب بوکودم و قرار بنم کی بیشید و میوه بأورید و شیمی میوه بمأنه. تا هر چی از می پثر به نام من بخوآیید. 
شمره فده. می حکم به شومأن آنه کی همدیگره محبت بوکونید! 


دنیا نفرت از عیسی مسیح شاگردآن 

گر دنیا از شومآن نفرت بدأره» به یاد بآورید کی قبل از شومآن. از من نفرت دآشتی. " اگر متعلق به دنیا 
بید. دنیا شمره مثله خو کسان دوست دآشتی. امّا به دنیا تعلق نآریدی. من شمره از دنیا انتخاب بوکودم. بخاطره 
آنه کی دنیا از شومآن نفرت دآره. ۰" کلامی‌یه کی شمره بوگفتم به یاد بآورید: «غلام از خو ارباب بزرگتر نی‌یه. اگر 
مره آزار بدییدی» شیمی آمره‌یم هطو کونیدی و اگر می کلامه بدآشتیدی, شیمی کلامه هم دآریدی. "اما همه‌یه 
آ کارآنه می نام وستی شیمی آمره کونیدی چونکی اونی کی مره اوسه کوده اونه نشنآسیدی. ۲۲ اگر تمو بیم و آشأنه 
ا حرفن نزه بیم» گناهی نأشتیدی. امّا الأن هیچ بهانه‌یی برای خوشأنه گناهان نآریدی. کسی کی از من نفرت 
بدآره» از می پثرم نفرت دأره. ۴" اگر اوشأنه‌ره کاری نوکوده بیم کی بجز من کسی نوکوده. گناهی نأشتیدی. امّا الأن 
با آنکی او کارآنه بیده‌ییدی. هم از من» هم از می پثر نفرت دآریدی. ۵ آطویی‌یه کی کلامی کی در خوشأنه تورات 
بّمو» ثابت ببه کی: از من بی‌دلیل نفرت دآریدی.؛ 

اما چون او پشتیبان کی از طرفه پثر روانه به» بأیه یعنی روحه راستی* کی از پثره ورجه آیه. اون خودش می 
وستی شهادت دهه. "و شومأنم بآید شهادت بدید چونکی از ال می آمره بید. 
۶ ۱ « چیزآنه شمره بوگفتم تا از راه بدره نیبید! ۲شمره از کنیسه‌یآن بیرونه کونیدی. حتی زمانی فرسه کی 

هر کی شمره بوکوشه. فکر کونه کی خدایه خدمت بوکوده. ١١‏ کارآنه کونیدی. چونکی نه پثره شنأسیدی 

نه مره! "] حرفآنه شمره بوگفتم تا وخته اونه انجام فرسه» به یاد بآورید کی شمره آگاه بوکوده بوم. اوشأنه از اول 
شمره نوگفتم» چونکی خودم شیمی آمره بوم. 


تعلیم درباره‌یه روحه خدا 


۵ «الاآن کس کی مره اوسه کوده اونه ورجه شوئون درم و هیچ کدام ونورسیدی (کویه شوئون دری؟) ۶ا می 
حرفأنه وستی شیمی دیل پر از غم بوبوسته. "با ا حال من شمره حقیقته گم کی می شوتون به نفع شومأنه. چونکی 
اگر نشم او پشتیبان شیمی ورجه تأیه اما اگر بشم اونه شیمی ورجه اوسه کونم. "و وختی آیه. جهانه از اونه گناب 
و از عدالته خداوند. و از روز داوری آگاه کونه. * گناهه جهان بی‌ایمانی به منه. "۱ عدالت فراهمه. چونکی من پثره 


ورجه شوئون درم و د مره نیدینیدی. ۲" داوری ايه چونکی رئیسه | جهان داوری بوبوسته. 


روجوع ببه به یوحن بابه ۱۴ آیه ۱۶ 


۵ تورات. کیتابه مزمور بابه ۰.۳۵ آیه ۱٩‏ و بابه 4 آیه ۴. 





یوحنا ۱۲:۱۶ - ۵:۱۷ ۳۸ 


۲ «خیلی چیزآنه دیگر دآرم کی شمره بگم. امّا الأن طاقت اونه ایشنوستنه نآریدی. ۳ امّا وختی روحه راستی* 
بأیه شمره به طرفه حقیقت هدایت کونه. چونکی اون از طرفه خودش حرفی نزنه. بلکی اونچی‌یه کی ایشتوه» گه. و 
اونچییه کی پیش آیه» شمره خبر دهه. ۳ اون مره جلال دهه» چونکی اونچییه کی از من فیگیره. شمره خبر دهه. 
۴ هر چیزی کی پثره‌شینه. می‌شینم ایسه. هنه وستی بوگفتم کی اونچی‌یه کی از من فیگیره. شمره خبر دهه. 


عیسی خو شاگردآنه تسلی دهه 

۶ «پس از مدته کمی» د مره نیدینیدی, بعد از مدته کمه دیگری بازم مره دینیدی.» 

۳ اون وخت بعضی از اونه شاگردآن همدیگره بوگفتیدی: «اونه منظور از حرفآن چی‌یه کی: (پس از مدته کمی. 
د مره نیدینیدی و پس از مدته کمه دیگری بازم مره دینیدی»؟ یا آنکی گه «چونکی پثره ورجه شوئون درم)؟» ۲۶ پس 
همدیگره گفتیدی: « «مدته کمی» کی گه. چی‌یه؟ اونه منظوره نفهمیم؟» 

“اما عیسی قبلاً دأنستی کی خوأییدی از اون سوال بوکونید؛ پس اوشأنه بوگفته: «آیا آنه وستی همدیگره آمره 
بحث کونیدی کی بوگفتم (پس از مدته کمی. د مره نیدینیدی» و پس از مدته کمه دیگری بازم مره دینیدی؟) 
۳آمین آمین. شمره گم شومآن گریه و زاری کونیدی اما دنیا خوشحاله به. شومأن غمگینه بیدی. امّا شیمی غم 
به شادی تبدیله به. ۳"زن تا وخته زآیمآن درد کشه. چونکی اونه وخت فرسه. اما وختی کی اونه زآی به دنیا بّموی د 
خو درده به یاد نآوره. چونکی خوشحاله از آنکی انسانی به دنیا بمو. ۲" هطو کی شومأنم الاآن غمگینیدی, اما بازم 
شمره دینم کی شیمی دیل شاده به و هیچکس او شادی‌یه از شومآن فینگیره. "او روز د چیزی از من نخوآییدی. 
آمین. آمین. شمره گم هر چی از پثر به نام من بخوآیید. اونه شمره فده. ۴ تا الأن به نام من چیزی نخواستیدی. 
بخوآیید تا پیدا بوکونید و شیمی شادی کامله به. 

۰۵ چیزآنه مثله آمره شمره بوگفتم اما زمانی فرسه کی د شیمی آمره آجور حرف نزنم» بلکی آشکارا در مورده 
پتر شمره گم. ۳او روز به نام من تقاضا کونیدی و شمره نگم کی من از طرفه شومآن از پثر تقاضا کونم. ۷" چره کی 


پثر خودش شمره دوست دأره. چونکی شومأن مره دوست دآشتیدی و ایمآن بآوردیدی کی از خدا ورجه بموم. ۲ 


من 
از پثره ورجه بُموم و به آ دنیا وارده بوستم. و الان أ دنيايه ترکه کونم و پثره ورجه شم.» 

* اون وخت اونه شاگردآن بوگفتیدی: «الآن آشکارا حرف زنی نه مَعله آمره. الان د دآنیم کی از همه چیز آگاهی 
وحتی احتیاج نآری کسی خو سواله تی آمره در میأن بنه. هنه وستی ایمآن دآريم کی از خدا ورجه بُمویی.» 

۲" عیسی اوشأنه بوگفته: «آیا الأن واقعاً ایمآن دآریدی؟ ۲" ولی زمانی فرسه کیء و حقیقتاً الأن فرسه کی پخشه بیدی 
و هر کی خو خانه و زندگی سر شه و مره تنها نهه. ولی من تنها نی‌یم» چونکی پثر می آمره‌یه. ۱۳۳ چیزانه شمره بوگفتم تا 
در من آرامش بدآرید. دنیا مین شومآن به زحمت دکفیدی؛ ولی شیمی دیل قوی ببه. چونکی من بر دنیا غلبه بوکودم.» 


عیسی دعا خودشه‌ره 
بعد از حرفآن عیسی آسمانه نیگاه بوکوده و بوگفته: «پئر! وختش فرسه. تی پسره جلال بدن تا تی پسرم 
۷ ۱ تره جلال بده. " چونکی تو اونه قدرت فدیی بر تمامی‌یه بشر تا همه‌یه کسأنی‌یه کی تو به اون عطا بوکودی: 
زندگی‌یه آبدی ببخشه. "و آنه زندگی‌یه آبدی. کی تره. تنها خدایه حقیقی و عیسی مسیحه کی اوسه کودی. بشنآسید. 
"من او کاری‌یه کی مره بیسپرده بی» به کمال فرسانم. و آجور تره زمینه رو جلال بدم. لش الا ای پثر. تونم مره 
در حضور خودت جلال بدن همان جلالی کی قبل از دنیاء تی ورجه دآشتیم. 


# روجوع ببه به بابه ۰۱۴ آیه ۱۶ 





۳۹ یوحنا ۶:۱۷ ۳:۱۸ 


عیسی دعا شاگرداآنه‌ره 

*«من تی نام به اوشآنی کی از دنیا مره ببخشه‌یی. آشکاره کودم. تی‌شین بید و تو اوشأنه مره ببخشه‌یی 
و تی کلامه بدأشتیدی. الان بفهمستیدی کی هر چی کی مره ببخشه‌یی حقيقتاً از طرفه تویه. *چونکی او 
کلامی‌یه کی مره بیسپردی, اوشأنه بیسپردم و اوشأن اونه قبول بوکودیدی و یقین بدآنستیدی کی از طرفه تو 
بمو و ایمآن بآوردیدی کی تو مره اوسه کودی. "می درخوأست اوشأنه وستی‌یه؛ من نه دنیا وستی. بلکی اوشأنی 
وستی تقاضا کونم کی تو مره ببخشه‌یی. چونکی تی‌شینیدی. "هر اونچی کی به من تعلّق در تی‌شینه و هر 
اونچی کی به تو تعلق دار می‌شینه و در اوشأن جلال پیدا بوکودم. ۱" بیشتر از آن» دنیا میأن نیسم. اما اوشآن 
هنوز در دنیا ایسیدی. من تی ورجه آیم. ای پثره قدوس. تی نام مره ببخشه‌یی اوشأنه به قدرته تی نام حفظ 
بوکون. تا ایتاً بیبید» هطو کی آمآن ایسیم. "من اوشأنه تا زمانی کی می آمره ایسه بید. حفظ بوکودم و از 
اوشآن به قدرته تی نام کی مره ببخشه‌یی. محافظت بوکودم. هیچ‌کدام از اوشآن هلاکه نوبوستیدی. جز اونی 
کی بأید به هلاکت برسه تا پیشگویی‌به کیتابه مقدس ابت ببه. "اما الآن تی ورجه آیم و ا حرفآنه زمانی گم 
کی دنیا مین ایسم تا می شادی‌یه خوشأنه میآن به کمال برسأنید. "من تی کلامه اوشأنه فدم امّا دنیا از اوشآن 
نفرت دآشتی. چونکی متعلق به دنیا نی‌ییدی. هطو کی من تعلق نارم. " می درخوأست آن نی‌یه کی اوشأنه از 
آدنیا ببری» بلکی خوآیم از شرور محافظت بوکونی. ۶ اوشأن به آدنیا تعلّق نأریدی هطو کی من تعلق نآرم. 
۲ اوشأنه به وسیله‌یه تی حقیقت تقدیس بوکون؛ تی کلام حقیقته! "هطو کی تو مره به آ دنیا اوسه کودی؛ 
منم اوشأنه آدنیا مین اوسه کودم. "من خودمه اوشأنه وستی تقدیس کونم. تا اوشأنم حقیقته آمره تقدیس 


دسك. 


عیسی دعا خو همهتا پیروأنه‌ره 

می درخوأست فقط اوشأنەره نی‌یه» بلکی برای کسأنی‌یه کک توسطه اوشأنه پیغام به من ایمأن آوریدی. ۲۱ تا 
همه ایتاً بیبید. هطو کی تو ای پثر در منی و من در توء طوری بوکون کی اوشآنم در آمآن بیبید. تا دنیا ایمآن 
بآوره کی تو مره اوسه کودی. "و من جلالییه کی مره ببخشه‌یی. اوشأنه ببخشم. تا ایتاً بیبید» هطویی کی آمآن 
ایتأییم. "من در اوشأن و تو در من. طوری بوکون کی اوشأنم کاملاً ایتاً بیبید. تا دنیا بدأنه کی تو مره اوسه 
کودی و اوشأنه هوطویی دوست دآشتی کی مره دوست دآشتی. " ای پثر خوآیم اوشأنی کی مره ببخشه‌یی. می 
آمره بیبیده هو جایی کی من ایسم. تا می جلاله بیدینید. جلالی کی تو مره ببخشه‌یی؛ چون قبل از آنکی دنیا 
به وجود بأیه» مره دوست دآشتی. 

«ای پثره عادل. دنیا تره نشنأسه. اما من تره شنأسم. و اوشآن دآنیدی کی تو مره اوسه کودی. "من تی نام به 
اوشآن بشنآسآنم و بازم شنآسآنم تا او محبتی کی تو مره دآشتی. در اوشأنم بمأنه و منم در اوشآن بمأنم.» 


عیبسی گرفتاره بوستن 


۱/۸ عیسی پس از گفتنه آ حرفن خو شاگردآنه آمره به او طرفه دره‌یه قدرون بوشو. در اویه باغی تهه بو و 

عیسی خو شاگردآنه آمره اویه بوشو. ۲ اما بهودا. اونه تسلیم کوننده. او محله شنأختی. چونکی عیسی و اونه 
شاگردآن هميشه در او محل جمع بوستیدی. "پس بهودا گروهی از سربازآن و مأمورأنه سرآنه کاهنآن و فریسیأنه 
اوسده و به اویه بمو. شان چراغ و مشعل و اسلحه آمره اویه فرسه‌ييدى. 


یوحنا ۲۴-۴:۱۸ ۳۰ 


ری با اتکی دانستی چن رخ دهه. جلو بوشو و اوشأنه بوگفته: «کی دونبال گردیدی؟» 

جواب بدییدی: «عیسایه ناصری دونبال.» 

بوگفته: (منم!» بهودایه خائنم اوشأنه آمره بو. " وختی عیسی بوگفته. «منم» اسان عقب عقب بوشوییدی و زمینه 
رو بکفتیدی. "عیسی ایبار دیگرم از اوشآن وّورسه: «کی دونبال گردیدی؟» 

بوگفتیدی: «عیسایه ناصری دونبال.» 

ارام ساموت نوی ارف هت توا تیک 
قبلا بوگفته بو ثابت ببه کی: «هی چ کدام از اوشآنی کی مره ببخشه‌یی. از دست ندم.» 

"اون وخت شمعون پطرس شمشیری‌یه کی دآشتی بیرون بآورده و ضربه‌یی به خادمه کاهن اعظم بزه و اونه 
گوش راسته ووه. اونه خادمه نام مالخوس بو. (۱عیسی پطرس بوگفته: «تی شمشیره غلاف بوکون. آیا نبآید او 
جام کی پثر مره فده. بنوشم؟» 


۳ اون وخت سربازآن. خوشأنه فرمانده و مأمورآنه بهودی آمره. عیسایه دستگیر بوکودیدی و اونه دستأنه درستیدی. 
۳ اوّل اونه حنا ورجه ببردید. حنا. قیافا زن پثر بو و او زمان کاهن اعظم بو. ۴ قیافا اونی بو کی بهودیآنه توصیه 


کودی کی بهتره اینفر بخاطره قوم بیمیره. 


انکار پطرس 

شون پطرس و ایتاً شاگرده دیگر .عیسئ دوننالسر پوشوییدی؛: او شاگرد از آشنایانه کاهن اعظم بو. پس 
عیسی آمره وارده حیاطه خانه‌یه کاهن اعظم بوبوسته. ۶ آما بطرمن در پشت بیسه. او شاگردی کی از آشنایأنه کاهن 
اعظم بو. بیرون بوشو و کنیزه آمره کی دربان بو حرف بزه و پطرّس به خانه دورون ببرده. ۷ اون وخت او کنیز 
پطرس بوگفته: «مگر تو از شاگردآنه او مرد نی‌یی؟» 
ر | ۰ 

پطرس جواب بده: «نی‌یم.» 

هوا سرد بو. خادمآن و مأمورأن زغاله آمره آتشی چأکوده بید و اونه دور جمع بوسته بيد و خوشأنه گرمه 
کودیدی. پطرسم اوشأنه آمره ایسه بو و خودشه گرمه کودی. 


بازجویی‌یه کاهن اعظم از عیسی 

*" پس کاهن اعظم از عیسی درباره‌یه اونه شاگردآن و اونه تعالیم وورسه. "۲ عیسی جواب بده: «من به دنیا 
آشکارا حرف بزم و هميشه کنیسه و معبده ميان کی بهودیآن اویه جمع بیدی, تعلیم بدم و چیزی‌یه مخفیأنه 
نوگفتم. ۱" چره از من وّورسی؟ از اوشأنی وّورس کی می حرفانه بیشنوستیدی؛ اوشأن بهتر دأنیدی کی من اوشأنه 
چی بوگفتم.» 

وختی آنه بوگفته. ايتاً از قراولان کی اویه ایسه بو ایتا سیلی اونه صورته بزه و بوگفته: «آطو کاهن اعظم 
جواب دیهی؟» 

۳ عیسی جواب بده: «اگر خطا بوگفتم. بر می خطا شهادت بدن. اما اگر راست بوگفتم. چره مره زنی؟) 

۴ اون وخت حنا اونه با دسته دوسته اوسه کوده قیافا کاهن اعظم ورجه. 


۸ تورات. کیتابه یوحناء بابه ۶ آیه ۳۹. 





۳۱ یوحنا ۲۵:۱۸ - ۳:۱۹ 


پطرس عیسایه بازم انکار کونه 
* موقعی کی شمعون پطرس ایسه بو و خودشه گرمه کودن دویو بعضی‌یآن اونه بوگفتیدی: «مگر تو از اونه 
شاگردآن نىيى؟» 
اون انکار بوکوده و بوگفته: «نه! نی‌يم.» 
۴ ایتاً از خادمأنه کاهن اعظم اویه ایسه بو. اون از بستگأنه کسی بو کی پطرس اونه گوش ووه بو. بوگفته: «مگر 
من خودم تره اونه آمره او باغه ميان نیدم؟» ۷" پطرزس بازم انکار بوکوده. هو لحظه ایتاً خروس بخوآنده. 


۸ بهودیآن عیسایه از قیافا ورجه به کاخ فرمانداره رومی ببردیدی. وخته سحر بو. اوشآن خودشآن وارده کاخ 
نوبوستیدی تا نجسته نیبید و بتأنید پسخ بوخورید. "۲ پس پپیلائس اوشأنه ورجه بُمو و وورسه: ا مرد به چی 
a‏ 

جواب بدییدی و بوگفتیدی: «اگر جرمی نشی اونه به تو تسلیمه نوکودیم.» 

"پیلاتس اوشأنه بوگفته: «شومأن خودتأن اونه ببرید و طبق شیمی شریعت اونه محاکمه بوکونید.» 

یهودیآن بوگفتیدی: «آمأن اجازه نآریم :کسی یه اعدام بوکونیم.» ۲ به ا طریق عیسی حرفآن در مورده آنکی چی 
جور مرگی در انتظاره اونه. ثابته به. 

"تن نو به کاخ وآگردسته و عیسایه دوخوآده و اونه بوگفته: «آیا تو پادشایه بهودی؟» 

*"عیسی جواب بده: «آیا آنه تو خودت گی. یا دیگرآن درباره‌یه من تره بوگفتیدی؟» 

پیلاتس جواب بده: «مگر من بهودییم؟ تی قوم و سرآنه کاهنآن تره به من تسلیم بوکودیدی. مگر چی 
بوکودی؟» 

عیسی جواب بده: «می پادشاهی از آدنیا نی‌یه. اگر می پادشاهی از آ دنیا بو. می خادمأن جنگستیدی تا من 
به دسته بهودیان دستگیره نبم. امّا می پادشاهی از آ دنیا نی‌به.» 

E‏ اونه بوگفته: «پس تو پادشاهی؟» 

عیسی جواب بده: «تو خودت گی کی من پادشاهم. من هنه وستی به دنیا بٌموم تا حقیقته شهادت بدم. پس هر 
وه کر به حقیقت r‏ دأره» می صدایه گوش کونه.» 


3 
پیلاتس بوگفته: «حقیقت چیسه؟» 


حکمه مصلوب بوستنه عیسی 


وختی پیلاتس آنه بوگفته. بازم بوشو بیرون یهودیأنه ورجه و اوشأنه بوگفته: «من هیچ دلیلی اونه محکوم 
کودنه‌ره نیدینم. اما شومآن ایتا رسم دآریدی کی در روز پسخ ایتا زندانی‌یه شمره آزاده کونم. آیا خوآییدی کی 
پادشاه بهوده آزاده کونم؟» 
۳ اوشآن در جواب. داد بزه‌ییدی: «اونه نه! بلکی بارآبایه آزاده کون!» (بارآبًا راهزن بو.) 
اون وخت پیلائس دستور بده عیسایه شلاق بزنید. " و سربازآن, تاجی از خار ببافتیدی و اونه سر بنّه‌ییدی 
۹ ۱ و لیباسی ارغوانی رنگ اونه دوکودیدی. "و اونه ورجه آموییدی و گفتیدی: «سلام بر تو» ای پادشایه 
بهود.» و اونه سیلی زه‌ییدی. 


یوحنا ۴:۱۹ -۲۳ ۳۲ 


بان از این پلا ایبار دیگر بیرون بمو و بهودیأنه بوگفته: «من اونه شیمی ورجه بیرون آورم تا بدآنید کی 
هیچ دلیلی اونه محکوم کودنه‌ره پیدا نوکودم.» ۵ پس عیسی. تاجه خار و لیباسه ارغوانی آمره. بیرون بمو. پیلاتس 
اوشأنه بوگفته: «آنه او شخص!» 

*وختی سرأنه کاهنآن و قراولانه معبد اونه بیده‌پیدی فریاد بزه‌ییدی و بوگفتیدی: «مصلوبه کون! مصلوبه کون!» 

پیلاتس اوشأنه بوگفته: «شومأن خودتآن اونه ببرید و مصلوبه کونید. چون من هیچ دلیلی اونه محکوم کودنهره 
پیدا نوکودم.» 

"یهودیآن در جوابه اون بوگفتیدی: «آمآن شریعتی دآریم کی طبق اون. ] شخص بأید بیمیره چونکی ادعا 
کونه خدا پسره!» 

وختی اش آنه ابیشنوسته» بیشتر بٹرسه: *بازم به کاخ وأگردسته و از عیسی وورسه: «تو از کویه بمویی؟» 
امّا عیسی اونه جوابی نده. "" پس پیلاتس اونه بوگفته: «مره هیچی نیگی؟ آیا نأنی کی قدرت دآرم تره آزاده کونم 
و قدرت دارم کی تره مصلوبه کونم؟» 

عیسی بوگفته: «هیچ قدرتی بر من نأشتی. مگر اینکه از بوجو فیگیفته بی ولی گناهه اونی کی مره به تو 
تسلیم بوکوده از تو بیشتره.» 

"بعد از اون پیلاتس سعی بوکوده کی اونه آزاده کونه اما بهودیًن فریاد ز‌ییدی و گفتیدی: «اگر ا مرد آزاده 
کونی. قیصر دوست نی‌یی! هر کی ادعایه پادشاهی کونه به ضده قیصر حرف زنه.» 

۳ وختی پیلائس ‏ حرفانه بیشتوسته. عیسایه بیرون بآورده و خودش بر مسنده داوری بینيشته در محلی کی به 
«سنگه فرش» معروف بو و به زبانه عبرانیان «جبّاتاه گفتیدی. ۴" او روز» روز «تهیه» عیده پسّخ بو و ظهر نزدیک 
بو. ۳ بهودیأنه بوگفته: «آنه شیمی پادشاه!» 

۵ اوشأن فریاد بزه‌ییدی: «اونه از میأن اوسّن! اونه از میأن اوسن. اونه مصلوبه کون!» 

پیلاتس بوگفته: «آیا شیمی پادشایه مصلوبه کونم؟» 

سرآنه کاهنان جواب بدییدی: «آمأن پادشاهی جز قیصر نآریم.» 

۳ سر آخر پیلاتس عیسایه به اوشأن بیسپرده تا اونه مصلوبه کونید. 


عیسی به صلیب کشن 

اون وخت عیسایه بیگیفتیدی و ببردیدی. ۷ عیسی صلیب به دوش بیرون پوشو به سمته محلی به نام جمجمه 
کی به زبانه عبرانیآن جلجتا خوآنده به. ۵ اويه اونه به صلیب بکشه‌پیدی. اونه آمره دو نفر دیگرم. اونه دو طرف 
مصلوبه کودیدی و عیسی اوشأنه ميان قرار دأشتی. "به دستوره ا انشا نیویشته اونه صلیبه جور نصب 
بوکودیدی. کی اونه رو بینیويشته بوبوسته بو: «عیسایه ناصری. پادشایه بهود.» " خیلی از یهودیآن او نیویشته‌یه 
بخوآندیدی. چون جایی کی عیسایه به صلیب بکشه‌پیدی. نزدیک به شهر بو و او نیويشته به زبانه عبرانیآن و 
لاتینی و یونانی بو. 

۳" پس سرأنه کاهنأنه بهود او بوگفتیدی: «نینیویس» «پادشاه یهود)» بلکی بینیویس ۲ مرد بوگفته کی من 
پادشاه يهودم.) 

۳ جواب بده: «اونچی بینیویشتم. بینیویشتم.» 

۳ وختی سربازآن عیسایه به صلیب بکشه‌پیدی. اونه لیباسأنه اوسّدیدی و به چهارتاً قسمت تقسیم بوکودیدی. 
هر کدام ایتاً تیکه اوسّدیدی. اونه لیباسه زیر هم فیگیفتید. امّا او لیباس درز نآشتی. بلکی یکسره از بوجور به بیزیر 


۳۳ یوحنا ۲۴:۱۹ ۲:۲۰ 


ببافته بوبوسته بو. *" پس همدیگره بوگفتیدی: «آنه تیکه تیکه نوکونیم» بلکی قرعه تودیم و بيدینیم کی‌شین به.» 
آطویی پیشگویییه کیتابه مقدس ثابته به کی: 
«می لیباسأنه خوشاأنه مین تقسیم کونیدی 
وم بسا موه فرع نی 

پس سربازآن هوطو بوکودیدی. 

* عیسی صلیبه نزدیکی اونه مار و اونه خألا و مریم کلوپاس زن و مریم مَجدلّه ایسه بید. " وختی عیسی خو مار 
و او شاگردییه کی دوست دآشتی و اونه کنار ایسه بو بیده. خو ماره بوگفته: «بانو آنه تی پسر!» ۲ بعد از آن او 
شاگرده بوگفته: «آنه» تی مار!» از او ساعت. او شاگرد. عیسی ماره خودشه خانه ببرده. 


عیسی مردن 

ون وت غیسی دانسش کی همه چیز به انجام برسه؛ بوگفته: (تشنه‌یم!» به ‏ خاطر بوگفته تا پیشگویی‌یه 
کیتابه مقدس ثابت ببه. *۲ در اویه ظرفی نهه بو پر از شرابه ترشیده. پس اسفنجی‌یه به او شراب بزه‌ییدی و بنه‌ییدی 
ایتاً شاخه سر و اونه دهأن ورجه ببردیدی. "۲ وختی عیسی شرابه بیچیشته» بوگفته: «به انجام برسه.» بعد از اون 
خو سره خمه کوده و خو روحه تسلیم بوکوده. 

"او روز روز «تهیه» بو و روز بعده شبات بزرگ. از اویه کی حاکمأنه بهود نخوأستیدی کی جسدآن, تا روز بعد 
صلیبه رو بمأنه» از پیلاتس بخوأستیدی کی او سه نفره ساق پایه بشکنید و اوشأنه جسدأنه از صلیب بیزیر بأورید. 
۳ پس سربازآن بّموییدی و اوّلین نفره ساق پا و اویتاً ساق پایه کی عیسی آمره به صلیب بکشه بید. بشکنه‌ییدی. اما 
وختی به عیسی فرسه‌ییدی بیده‌ییدی کی بمّرده» اونه ساقأنه نشکنه‌ییدی. ۳۳ امّا ایتا از سربازآن نیزه‌یه اونه پهلویه بزه و 
هو لحظه از اونه بدن خون و آب جاری بوبوسته. ۵ اونی کی آنه بيده شهادت دهه. تا شومأنم ایمن بآورید. اونه شهادت 
راسته و اون دنه کی حقيقته گفتن دره. ۴۶ شان رخ بده تا پیشگویی‌یه کیتابه مقدس ثابت ببه کی: «هیچ کدام از اونه 
استخوآنآن نشکفه.» "و قسمتی دیگرم از کیتابه مقدس کی گه: «اونی‌به کی به اون نیزه بزه‌ییدی. تماشا کونیدی.» 


عیسی دفنه کودن 
وت E E‏ زمیخ اه ES‏ سه کرو پوت ارت وان یس سوام 
مخفیآنه. چونکی از حاکمأنه يهود ترسه‌یی. پیلاتس اونه اجازه بده. پس بمو و عیسی جسده فیگیفته. ۲٩‏ نیقودیموسم 
کی قبلاً شبآنه عیسی ورجه بوشو بو بمو و خو آمره عطری از مُر و عود کی حدوده سی و پنج کیلو بو بأورده. "" پس 
اوشآن عیسی جسده فیگیفتیدی و اونه به رسمه دفنه بهودیآن عطریاته آمره کفنه میأن بپیچنیدی. ۴۱ نزدیکه او جایی 
کی عیسی مصلوبه بوسته. باغی بو کی او باغه مین مقبره‌یی تازه وجود دآشتی کی هنوز مُرده‌یی در اون نته بید. 
پس چونکی روز «تهیه» بهودیآن بو و او مقبره‌یم نزدیک بو عیسی جسده در اویه بنه‌ییدی. 


قبره خالی 
۲ در اوّلین روز هفته. وخته سحر زمانی کی هوا هنوز تاریک بو مریم مجدليّه مقبره ورجه بوشو و 
بيده کک اونه شک اوسده بوبوسته. "پس بدو بدو بوشو شمعون پطرس ورجه و او شاگرده دیگری 


۹ تورات. کیتابه خروج» بابه ۰۱۲ آیه ۴۶؛ کیتابه اعداد. بابه 4. آیه ۱۲؛ کیتابه مزمور بابه ۳۴ آیه ۲۰. 
۹ تورات. کیتابه زکریا؛ بابه ۰۱۲ آیه ۰۱۰ 





یوحنا ۲۵-۳:۲۰ ۳۴ 


کم عیسی» اونه دوست دأشتی. مریم اشا نة بوگفته: (آمی سروره از قبر ببردیدی و نأنیم کویه بنه‌پیدی.» و 


پطرس اویتاً شاگرده آمره بیرون بمو و بوشوییدی به سمته مقبره. "هر دوتاً دورستیدی. امّا اویتاً شاگرد تندتر 
بوشو. از پطرّس پیش دکفته و اول اون به مقبره فرسه. ۵ پس خمه بوسته و بيده کی پارچه‌یه کفن اویه نهه. 
اما مقبره دورون نوشو. *پس شمعون پطرسم. اونه دونبالسر بمو و مقبره دورون بوشو و بيده کی پارچه کفنی 
اویه نهه. "امّا او دستمالی کی عیسی سر دوسته بید. پارچه‌یه کفنی کنار نته بو بلکی جدا و تا بوبوسته جایی 
دیگر نهه بو *پس او شاگرده دیگرم کی اوّل به مقبره فرسه بو بوشو بودورون بیده و ایمآن بآورده. "چونکی 
هنوز کیتابه مقدسه درک نوکوده بید کی اون بأید از مرده‌بأنه میأن ویریزه. "" اون وخت او دوتاً شاگرد خوشأنه 
خانه وأگردستیدی. 


ظاهر بوستنه عیسی به مریمه مَجدليّه 


۲ ولی مریم بیرونه مقبره اه بو و گریه کودی. اون گریه آمره خمه بوسته تا مقبره دورونه نیگاه بوکونه. ‏ نیگاه 
بوکوده و دوتاً فرشته‌یه بیده کی لیباسه سفید. دوکوده بید» او جایی کی عیسی جسده بته بيده ایتاً سره ورجه و اویتاً 
پا ورجه نیشته بید. ۱۲ اوشان اونه بوگفتیدی: «ای زن. چره گریه کونی؟» 

جواب بده: «می سروره ببردیدی و نأنم کویه بته‌پیدی.» 

وختی آنه بوگفته وأگردسته و عیسایه اویه سرپا بيده ولی نشنأخته. * عیسی اونه بوگفته: «ای زن؛ چره گریه 
کونی؟ کی دونبال گردی؟» 

مریم به خیال آنکی باغبأنه» بوگفته: «ای سرور اگر تو اونه اوسّدی مره بوگو کویه بته‌یی تا بشم و اونه اوسنم.» 

۴ عیسی دوخواده: «مریم!» 

مریم خو رویه اونه طرف وأگرداآنه و به زبانه عبرانیآن بوگفته: «ربونی!» (یعنی اوستاد). 

۷ عیسی اونه بوگفته: «مره وله کون. چونکی هنوز می پثره ورجه بوجور نوشوم. بلکی می برآرآنه ورجه بوشو و 
اوشأنه بوگو. می پثر و شیمی پثره ورجه و می خدا و شیمی خدا ورجه بوجور شوئون درم.» 

۳ مریم مَجْدليّه بوشو و شاگردأنه خبر بده کی: «خداونده بیدم!» و اونچی کی بوگفته بو اوشأنه بوگفته. 


ظاهر بوستنه عیسی به شاگردآن 
"هو روز غروب کی یکشمبه بو وختی کی شاگردآن جمح بوسته بيد و درآن از ترسه حاکمأنه يهود قفل 
بو عیسی بمو و اوشأنه ميان بیسه و بوگفته: «سلام بر شومآن!» ۳ آنه بوگفته. خو دستأنه و خو پهلویه 
اوشأنه نیشن بده. شاگردآن با خداونده دئن شاده بوستیدی. "۲عیسی بازم اوشأنه بوگفته: «سلام بر شومآن! 
هوطو کی پثر مره اوسه کوده. منم شمره اوسه کونم.» وخ آ حرفه بوگفته. شاگردآنه رو فوت بوکوده و 
بفرماسته: «روح‌القدسه فیگیرید. ۲۳ اگر کسی گناهأنه ببخشید. اونه‌ره بخشیده به. و اگر کسی گناهأنه نبخشید 


اونه‌ره. بخشیده نیبه.) 


عیسی و توما 
وخ کی عیسی بمو. توماء ايتاً از اون دوازده نفر کت دوقولویم اونه دوخوآدیدی. افشانة آمره نوبو. 
سن شاگردآنه دیگر اونه بوگفتیدی: «خداونده بيدەييم!» اما اون اوشأنه بوگفته: «تا خودم جایه میخه اونه 
دستانه ميان نيدينم و می انگوشته اونه جایه ميخ تنم و می دسته اونه پهلو سوراخه میأن ننم. ایمأن نأورم.» 


۳۵ یوحنا ۲۶:۲۰ ۱۴:۲۱ 


بعد از یک هفته. عیسی شاگردآن بازم خانه مین ایسه بید و تومایم اوشأنه آمره بو. در حالی کی درآن 
قفل بید عیسی بمو و اوشأنه ميان بیسه و بوگفته: «سلام بر شومأن!» ۲ اون وخت تومایه بوگفته: «تی انگوشته 
آیه بنه و می دستأنه بیدین. تی دسته جلو بآور و می پهلو سوراخه میآن بنه. بی‌ایمآن نوبو بلکی ایمأن 
بدآر.» 

توما اونه بوگفته: «می خداوند! می خدا!» 

٩‏ عیسی بوگفته: «آیا چونکی مره بیده‌یی. ایمآن بآوردی؟ خوش بحال اوشأنی کی نیده‌ییدی, ایمآن بآوردیدی.» 


آ کیتابه هدف 
("عیسی معجزاته زیاده دیگری در حضور خو شاگردآن انجام بده کی ۱ کیتابه ميان بینیویشته نوبوسته. "ولی 


آنقدر بینیويشته بویوسته تا ایمآن بآورید کی عیسی هو مسیح» و خدا پسره. و به توسطه آ ایمآن صاحه زندگی‌به 
آبدی بیبید. 


ظاهر بوستنه عیسی به هفتاً از شاگردآن 


بعد از آ اتفاقان عیسی بار دیگر خودشه در کنار دریاچه تیبریه. به خو شاگردآن آشکاره کوده. اون آطو 

۱ ۲ ظاهره بوسته: ۲ تا روز شمعون پطرّس. تومایه معروف به دوقولو نتنائیل از مردمأنه قانایه جلیل. زبدی 
تشر اه و دوتاً از شاگردآنه دیگرم با هم بید. 

"شمعون پطرزس اوشأنه بوگفته: «من شوئون درم ماهی صید بوکونم.» 

اوشأن بوگفتیدی: «آمآنم تی آمره آییم.» پس بیرون بوشوییدی و قایقه سوارَ بوستیدی. اما او شب هر چقدر 
تور توّدیدی» چیزی صید نوکودیدی. 

"وخته سحر. عیسی ساحله کنار بیسه اما شاگردآن نفهمستیدی کی عیسایه. "اون اوشأنه بوگفته: «ای زآکان 
چیزی خوردنه‌ره نآریدی؟» 

جواب بدییدی: «نه!» 

*بوگفته: «توره به طرفه راسته قایق توّدید. تأنیدی بیگیرید.» اوشآن ا کاره بوکودیدی و از زیادی ماهی نتأنستیدی 
توره قایقه دورون فکشید. 

شاگردی کی عیسی او ند دوست دأشتی. پطرس بوگفته: «اون خداونده!» وختی شمعون پطرزس بیشتوسته اون 
خداونده. خو لیباسه خو دور دَوسته - چونکی اونه از خو تن بیرون باورده بو و خودشه دریا میأن تودّه. ۸امّا 
شاگردآنه دیگر قایقه آمره بّموییدی. در حالی کی تور پر از ماهی‌یه. خوشأنه آمره فکشن دیبید. چونکی اوشأنه 
فاصله ساحله امره حدوده صد متر بو. 

* وختی به ساحل فرسه‌ییدی» آتشی‌یه بیده‌ییدی کی زغاله آمره چا کوده بوسته بو و ماهی‌یم اونه رو و نانم اویه نهه بو. 

ی آشأنه بوگفته: «از او ماهی‌یانی کی الآن بیگیفتیدی, بآورید.» ۲ شمعون پطرّس وارده قایق بویوسته و 
توره به طرفه ساحل فکشه. تور پر از پیله ماهی بو به تعداده صد و پنجاه و سه‌تاً ماهی. با آنکی تعداده ماهی 
بیش از حد بو. تور پاره نوبوسته. 

" عیسی آشأنه بوگفته: «بأیید ناشتأیی بوخورید.» هیچ کدام از شاگردآن جرأت نوکودیدی از اون وورسید «تو کی 
ایسی؟» چونکی دأنستیدی کی اون خداونده. "" عیسی جلو بمو و نانه اوسّده و اوشأنه فده و ماهییم هَطو. ۴ آن 
سوّمین بار بو کی عیسی بعد از ویریشتن از مرده‌یآنه میأن. به خو شاگردآن ظاهره بوسته. 


یوحنا ۲۵-۱۵:۲۱ ۳۶ 


عیسی گفتگو پطرس آمره 

۵ بعد از ناشتأیی» عیسی از شمعون پطرّس وورسه: «ای شمعون یوحنا پسر آیا مره بیشتر از شان دوست دآری؟» 
اون جواب بده: «بله ای خداوند! تو دآنی کی تره دوست دآرم!» 
عیسی اونه بوگفته: «از می گوسفندآن مراقبت بوکون.» 
* دوّمین بار عیسی از اون وورسه: «ای شمعون. یوحنا پسر, آیا مره دوست دآری؟» 
اون جواب بده: «بله ای خداوند! دآأنی کی تره دوست دآرم!» 
عیسی بوگفته: «از می گوسفندآن مراقبت بوکون.» 
وهی بار اونه بوگفته: «ای شمعون. یوحنا پسر آیا مره دوست دآری؟» 

پطرس از آنکی عیسی سه بار از اون وورسه کی «آیا مره دوست دأری؟» ناراحته بوسته و جواب بده: «ای خداوند! 
تو از همه چیز باخبری. تو دآنی کی تره دوست دآرم.» 

عیسی بوگفته: «از می گوسفندآن مراقبت بوکون. ‏ آمین. آمین» تره گم. زمانی کی جوانتر بی» تی کمره دوستی 
و هر جا کی خوأستی شویی؛ اما وختی کی پیره بی» تی دستأنه درازه کونی و کسی دیگر تی کمره دَرّده و به جایی 
کی نخوآیی بیشی» تره بره.» " عیسی | حرفأنه آمره اشاره به چوطو مّردنه پطرّس کودی کی اونه آمره خدایه جلال 
دهه. بعد از اون عیسی اونه بوگفته: «می دونبالسر بی!» 

اون وخت پطرزس وآگردسته و بیده کی او شاگردی کی عیسی اونه دوست دآشتی. اونه دونبالسر آمون دره. 
اون هونی بو کی شام موقع عیسی سینه سر تکبه بده بو و وورسه بو کی: «سرورم» کی‌یه کی تره تسلیم کونه؟» 
۱" وختی پطرس اونه بیده. از عیسی وورسه: «پس اون چی به؟» 

عیسی اونه بوگفته: «اگر بخوآیم اون تا می وآگردستن. زنده بمأنه» به تو چی؟ تو می دونبال بیاً!» "" پس آ فک 
برآرآنه میأن شایع بوبوسته کی او شاگرد نیمیره در حالی کی عیسی پطرس نوگفته کی اون نیمیره. بلکی بوگفته: 
«اگر بخوآیم اون تا می وأگردستن» زنده بمأنه به تو چی؟) 

هی شاگردہ کی بر چیزآن شهادت دهه و آشأنه بینیويشته و آمآن دآنیم کی اونه شهادت راسته. 


در اخر 


۵ عیسی کارأیه زیاد دیگرییم بوکوده. کی اگر دانه دانه بینیويشته بوبوسته بید. گومان نوکونم حتی تمام دنیایم 
گنجایشه اونه نیویشته‌یأنه بدآشته بی. 


